Teknologi Bluetooth Bakal Menerima Upgrade Terbesar Pada Tahun 2016

Jika anda seorang yang selalu bergantung pada sambungan Bluetooth, pastinya anda sedar akan kekurangan dan kelemahan teknologi ini. Kebannyakan pengguna masa kini menggunakan Bluetooth untuk memainkan media pada peranti wireless, selain kegunaan tradisionalnya untuk menghantar fail. Namun teknologi ini dilihat mempunyai kekurangan yang sangat ketara di dalam arus permodenan teknologi yang semakin rancak. Antara kekurangan sambungan Bluetooth adalah liputan sambungan yang terhad dan juga bandwith yang kecil.

Namun semuanya bakal berubah pada tahun 2016, Bluetooth Special Interest Group (SIG) telah mengumumkan bahawa teknologi Bluetooth akan ditambah baik kelajuannnya menjadi 2 kali ganda lebih pantas dan liputan sambungan 4 kali lebih luas dari standard semasa. SIG menyatakan bahawa penambah baikan ini akan memberi impak yang sangat positif dalam industri kesihatan. Tahukah anda bahawa kebanyakan monitoring devices di pusat perubatan menggunakan teknologi Bluetooth? Teknologi ini digunakan para doktor untuk memantau keadaan pesakit melalui data yang diterima di atas sebab ianya kecil dan jimat tenaga.


Lazada Utamakan Bekalan Barangan Runcit & Keperluan Harian Semasa PKP 3.0 Dengan Penghantaran 24 Hingga 48 Jam

Sebagai persediaan untuk memenuhi permintaan barangan runcit dalam talian yang semakin meningkat semasa Perintah Kawalan Pergerakan (PKP) 3.0 diperketatkan, Lazada telah mengukuhkan operasi logistiknya dengan khidmat penghantaran 24 hingga 48 jam, sambil menyokong rakyat dengan jutaan baucar Penghantaran Percuma setiap hari bagi barangan keperluan.

Pembeli dalam talian boleh mendapatkan akses mudah kepada bekalan sayur-sayuran, buah-buahan, daging, makanan laut, dan bahan masak yang segar, serta barangan keperluan harian daripada ribuan peniaga runcit di halaman ‘Shop From Home’ menerusi pautan (http://lzd.co/MalaysiaShopFromHome). Berjuta-juta baucar harian Penghantaran Percuma* juga disediakan di halaman tersebut dan akan dibekalkan semula setiap hari pada jam 12 tengah malam, untuk memberi bantuan ekonomi kepada rakyat Malaysia yang mendapatkan barangan keperluan di dalam talian. Peniaga-peniaga terpilih di halaman tersebut juga mempunyai penghantaran hari sama, 24 jam, dan 48 jam di Lembah Klang*.

Selepas gigih berkhidmat kepada masyarakat sejak tahun lepas, para peniaga runcit yang mengekalkan prestasi dan produk yang berkualiti tinggi telah berjaya mendapatkan kepercayaan komuniti tempatan, seperti yang dilihat daripada penarafan positif mereka yang tinggi. Antara peniaga tempatan kegemaran daripada halaman ‘Shop From Home’ termasuk:

Perusahaan mikro, kecil dan sederhana (PMKS) dialu-alukan untuk mendaftar sebagai penjual baharu di Lazada, tanpa kos, menerusi pautan ini (http://lzd.co/SellOnLazadaMY) dengan memanfaatkan pakej rangsangan Lazada Pintar Niaga.


Subex melancarkan platform Perkongsian Pengurusan Ekosistem

Platform yang didayakan oleh awan bakal membolehkan penyedia perkhidmatan untuk mengesan dengan pantas pelancaran perkhidmatan terbaharu dalam pelbagai domain melalui perkongsian digital, dengan potensi pasaran sebanyak $582 bilion

BENGALURU , India, 18 September 2020 /PRNewswire/ — Subex, pelopor Kepercayaan Digital, mengumumkan pelancaran platform Perkongsian Pengurusan Ekosistem yang bakal membolehkan CPS mempercepatkan perkembangan portfolio perkhidmatan digital mereka.  Platform ini membolehkan CPS mewujudkan nilai yang didorong oleh perkongsian ekosistem dan mempercepatkan masa capaian ke pasaran untuk perkhidmatan baharu dengan mengenal pasti dan menyesuaikan diri dengan pelbagai rakan kongsi secara cepat. Ia juga akan membina kepercayaan digital dalam kalangan CSP dan rakan kongsi dengan mewujudkan rakan kongsi ekosistem yang telus.

Industri telekomunikasi sedang mengalami perubahan dalam tingkah laku pengguna dengan penggunaan perkhidmatan digital yang lebih tinggi. Satu laporan menyatakan bahawa antara 20% hingga 50% dari pendapatan sesetengah operator datangnya daripada perkhidmatan moden. Tidak dapat disangkal lagi bahawa ini membuka jalan kepada syarikat telekomunikasi dengan perkongsian baharu yang utuh dalam ekosistem dan meningkatkan pendapatan mereka. Perkongsian Pengurusan Ekosistem Subex akan menyediakan CSP dengan satu platform domain agnostik untuk bekerjasama dalam kandungan, permainan, IoT, 5G, penjagaan kesihatan, perkilangan dan rakan kongsi ekosistem dalaman seperti pembekal, penjual dan lain-lain. CSP akan memberi skor kepada rakan kongsi berdasarkan pelbagai KPI dan memantau prestasi mereka secara keseluruhan. Platform ini akan meningkatkan kebolehlihatan perniagaan, akses kepada laporan dalam masa nyata dan papan pemuka untuk membuat keputusan yang diumumkan secara serentak.

Perkongsian Pengurusan Ekosistem Subex akan membantu CSP memenuhi permintaan yang semakin meningkat daripada kedua-dua perusahaan dan segmen pengguna. CSP kini boleh melihat untuk mendapatkan aliran pendapatan baharu sambil memanfaatkan aliran pendapatan sedia ada dengan lebih baik. Subex membolehkan mana-mana CSP melalui perjalanan mereka sebagai Penyedia Perkhidmatan Digital.

Mengulas tentang pelancaran ini, Rohit Maheshwari, Ketua Strategi & Produk, Subex berkata, “Dengan pelancaran platform Perkongsian Pengurusan Ekosistem, kami percaya kami telah dapat menangani pasaran yang dinamik dan keperluan pengguna apabila mereka memperkukuhkan tawaran terkini dan memasuki era 5G. Mencipta perkongsian ekosistem digital yang berdaya tahan adalah perlu kerana organisasi semata-mata mungkin tidak mempunyai infrastruktur, kemahiran dan sumber yang diperlukan untuk memberi perkhidmatan seperti yang dijanjikan oleh digitalisasi. Perkongsian Pengurusan Ekosistem Subex akan membolehkan CPS memperkukuhkan perkongsian yang mendatangkan keuntungan bersama-sama kumpulan rakan kongsi yang tepat. Platform ini akan membolehkan perniagaan melancarkan perkhidmatan dan teknologi baharu sambil memastikan kelancaran pengalaman pengguna.”

Platform Perkongsian Pengurusan Ekosistem Subex menguruskan perkongsian daripada awal hingga akhir proses, daripada kemasukan hingga pengebilan dan pembayaran. Suite ini mengandungi penyelesaian yang berbeza seperti Pengurusan Kitaran Rakan Kongsi, Pengurusan Kitaran Kontrak, Pengebilan Perkhidmatan Digital, Pengebilan Perusahaan, Pengebilan dan Penghalaan Borong dan Penyelesaian Perayauan. Platform Perkongsian Pengurusan Ekosistem Subex direka untuk menguruskan perkhidmatan digital dan tradisional seperti IoT, M2M, Content, Wholesale, Voice, SMS, dan Data.

Subex adalah pelopor yang membina Kepercayaan Digtal dalam perniagaan di seluruh dunia.

Diasaskan pada tahun 1994, Subex mengambil masa selama 25 tahun membantu Penyedia Perkhidmatan Komunikasi memaksimumkan pendapatan dan keuntungan. Dengan warisan perkhidmatan pasaran melalui penyelesaian bertaraf dunia untuk mengoptimumkan perniagaan dan analitik, Subex kini meneraju dengan membolehkan Kepercayaan Digital berfungsi secara menyeluruh dalam ekosistem perniagaan para pelanggannya. Menumpukan pada privasi, keselamatan, pengurangan risiko, jangkaan dan integriti data, Subex membantu perniagaan menangani gangguan dalam dunia perniagaan dan mencapai kejayaan dengan Kepercayaan Digital.

Subex memanfaatkan portfolio produknya yang memenangi anugerah dalam bidang seperti Jaminan Pendapatan, Pengurusan Penipuan, Analisis Rangkaian dan Pengurusan Rakan Kongsi, bersama-sama dengan penyelesaian digital seperti IoT Security dan Insights. Subex juga menawarkan khidmat Rundingan Pengurusan dan Perniagaan berskala. Subex mempunyai lebih daripada 300 pemasangan di lebih 90 buah negara.

Keywords: Computer/Electronics Environmental Products & Services High Tech Security Telecommunications New products/services Data Analytics


ASUS Menawarkan Kempen “ASUS Service Month” Sempena Sambutan Ulang Tahun Ke-30 – Bermula 1 – 30 Jun 2019

Sempena menyambut ASUS Ulang Tahun ke-30 dan perayaan Hari Raya yang bakal menjelang, ASUS dengan bangganya telah menawarkan kempen “ASUS Service Month” khas pengguna setia mereka.

Promosi ini diadakan selama sebulan mulai 1 – 30 Jun 2019, pengguna boleh nikmati tawaran diskaun harga sebanyak 10% dari harga asal bagi setiap perkhidmatan pembaikan. Perkhidmatan ini hanya sah pada pusat perkhidmatan yang dirasmikan oleh ASUS.

Terma & syarat boleh layari FB ASUS: bit.ly/2W9b52E


Fungsi Imbasan Wajah Mungkin Tampil Pada Facebook Messenger?

Aplikasi paling popular di dunia, Facebook kini telah menambah sokongan pengecaman wajah bagi membuka Facebook Messenger.

Ia bakal memperlihatkan Facebook membenarkan pengguna mengunci aplikasi tersebut sejurus selepas keluar daripada aplikasi tersebut.

Jangan bimbang, kern Facebook tidal menyimpan imbasan rajah anda kerana data tersebut berasaskan peranti anda.

Ciri ini mash diperingkat awal, tiada lagi maklumat lanjut bila ia akan menemui pengguna.


Ikuti Perkembangan Belanjawan 2019 Terus Dari WhatsApp!

Pada 2 November 2018, Belanjawan 2019 akan dibentangkan oleh pihak kerajaan. Ia pastinya dinanti-nantikan oleh rakyat Malaysia memandangkan belanjawan kali ini akan disampaikan oleh kerajaan baru, yang menyampaikan serba sedikit perancangan kerajaan untuk negara sepanjang tahun hadapan.

Menariknya, kali ini pihak Kementerian Kewangan Malaysia (MOF) telah mengumumkan bahawa rakyat boleh mengikuti perkembangan terkini mengenainya terus ke telefon pintar melalui aplikasi WhatsApp. Pengguna WhatsApp hanya perlu menghantar ‘Hello MOF’ ke nombor 011-1000 3001.

Apabila sudah mendaftar, anda akan menerima berita terkini mengenai Belanjawan 2019 melalui akaun WhatsApp dengan segera semasa ianya dibentangkan. Ini sekaligus memudahkan penguna yang sibuk dengan tugasan harian untuk mengikuti belanjawan ini dengan lebih dekat.

Dapatkan kemaskini #Belanjawan2019 terus ke aplikasi Whatsapp anda. Hantar 'Hello MOF' ke 011 1000 3001, untuk mendapatkan maklumat terkini. pic.twitter.com/pY2a1UGkO5

— Ministry of Finance🇲🇾 (@MOFmalaysia) October 30, 2018


realme Malaysia Ukir Kejayaan Dengan Menerima 9  Jualan Terbaik Di Lazada & Shopee 7.7 Jualan Pertengahan Tahun!!

Semasa Oh My realme Day baru-baru ini diadakan di penjualan Lazada dan Shopee 7.7 Pertengahan Tahun, realme Malaysia telah menawarkan pelbagai tawaran menarik untuk telefon pintar dan peranti AIoT melalui kedua-dua platform tersebut.

Hari ini, pasukan di realme Malaysia dengan bangga mengumumkan pencapaian penjualan yang diperoleh dalamtempoh kempen. realme Malaysia telah berjaya memperoleh empat gelaran sebagai peranti paling laris di Lazada dikategori masing-masing pada 1 Januari 2021 hingga 7 Julai 2021:

Selain itu, realme Malaysia juga telah memperoleh beberapa pencapaian hebat di Shopee 7.7Jualan Pertengahan Tahun seperti di bawah:


Nokia 2.4 dilancarkan!!! – Kamera Berteknologi AI, Hayat Bateri Bertempoh dua hari & Skrin HD+ Besar !!

HMD Global, pengeluar telefon bimbit Nokia, telah memperkenalkan Nokia 2.4 pada hari ini, yang bakal ditawarkan melalui pelbagai saluran – pakej pascabayar RedONE, kedai dalam talian Macpie, Shopee, serta melalui outlet runcit Nokia. Nokia 2.4 generasi terbaharu membawakan pengimejan AI canggih yang hadir dengan mod Malam (Night) dan mod Potret (Portrait), sekali gus menaik taraf kualiti gambar yang ingin diambil.

Para pengguna juga dapat menonton, belajar dan mencipta dengan lebih efektif menerusi skrin HD+ besar yang bersaiz 6.5 inci. Serta dengan hayat bateri bertempoh dua harinya, anda dapat menikmati aplikasi serta permainan video kegemaran anda dengan lebih lama. Membawakan ciri-ciri moden yang asas seperti sensor cap jari dan Face Unlock, anda dapat menikmati akses yang lebih lancar serta sekuriti tambahan.

Nokia 2.4 membawakan fungsi moden yang asas, seperti kemudahan mengakses peranti dengan segera melalui sensor cap jari dan AI Face Unlock, sekali gus menawarkan fleksibiliti penggunaan kepada pemilik telefon pintar ini. Berpegang kepada asal-usul Finland, Nokia 2.4 hadir dengan reka bentuk yang lasak, ia bukan sahaja dirumus untuk kelihatan cantik, malah berupaya untuk tahan lebih lama.

Telefon pintar yang dilitupi dengan tekstur nano 3D ini dapat dimuatkan dalam tangan anda dengan sempurna, dan ia hadir dengan kemasan yang menawan dalam pelet warna berunsurkan Nordik. Tambahan lagi, casis logam tuangan dengan kerangka polikarbonat menjadikan telefon pintar ini lebih teguh, digandingkan kualiti binaan yang selesa untuk dipegang, sinonim dengan telefon bimbit keluaran Nokia.


Pendekatan Siber-Fizikal dalam Industri Automotif: Melangkah ke Masa Depan Pembangunan Berasaskan Model

SINGAPURA, 25 November 2020 /PRNewswire/ — Pembangunan berasaskan model (MBD), satu kaedah menguji interaksi yang rumit antara perisian sebagai sistem simulasi menggunakan penciptaan semula maya mekanik, menjadi semakin popular dalam sektor pembuatan, khususnya industri automotif. Ketahui bagaimana Toshiba mengaplikasikan pendekatan siber-fizikal kepada MBD untuk membantu organisasi-organisasi membina penyelesaian yang transformatif dan mampan demi kecekapan kos dan produktiviti.

Untuk siaran multimedia penuh, klik di sini: https://www.prnasia.com/mnr/toshiba_202011.shtml

Schematic of the Distributed Co-Simulation Platform

Ketika MBD menguji kecekapan komponen-komponen individu dengan berkesan, ia bergelut untuk terus bersaing dengan ciri ketersambungan kereta hari ini susulan kemunculan pelbagai jenis komponen dan sistem elektronik dalam bidang CASE (iaitu pembangunan kenderaan Terhubung, Berautonomi, Berkongsi dan Elektrik) – kesemuanya perlu dapat berfungsi bersama-sama.

Platform Simulasi Bersama Teragih Toshiba, menerusi pendekatan siber-fizikalnya, berpotensi untuk merevolusikan apa yang dapat dicapai, dan akhirnya mempermudah cabaran yang dihadapi oleh syarikat-syarikat automotif pada hari ini. Sistem siber-fizikal (CPS) ditakrifkan sebagai sistem yang mengumpul data dunia sebenar dan menganalisis data tersebut dalam persekitaran siber atau digital – menggunakan teknologi seperti Kecerdasan Buatan (AI) – sebelum mengaplikasikan semula apa yang dipelajari dalam dunia fizikal bagi mencipta nilai tambahan.

Dengan menggunakan pendekatan CPS untuk MBD, pada dasarnya platform Toshiba mengembangkan teknik ini ke tahap simulasi berskala besar baharu yang menghubungkan berbilang model – yang dimiliki oleh pembuat auto dan pembekal alat ganti berbeza – dalam persekitaran ujian digital tunggal.

Penyelesaian berkenaan membolehkan pembuat auto untuk membina prototaip kereta maya sepenuhnya, membolehkan mereka untuk melaksanakan proses pengesahan yang diperlukan terhadap sistem kawalan automotif yang rumit pada hari ini lebih awal dalam proses – dan seterusnya meningkatkan kualiti serta produktiviti dengan ketara. Hubungan antara pembekal-pembekal berbeza dapat diautomasikan bagi mengurangkan jam-manusia, manakala simulasi dapat dilaksanakan melalui infrastruktur awan bagi mengurangkan kependaman dan mempercepatkan proses pengesahan yang lebih luas dengan ketara.

Satu pendekatan bersama terhadap teknik-teknik seperti pembangunan berasaskan model mungkin merupakan langkah pertama, namun ketika dunia fizikal dan digital terus bertembung, sudah pasti kita akan dapat melihat kemunculan lebih banyak sistem siber-fizikal mentransformasikan cara  kita bekerja dan menjalani kehidupan merentas pelbagai domain.

Keywords: Auto Computer Software Computer/Electronics Transportation New products/services


Honor X DJI Menawarkan Promosi Untuk Honor View 10 Dan Produk DJI

Honor dan DJI telah mengumumkan kerjasama mereka bulan lepas untuk memberikan pengalaman lebih menarik kepada para peminat di Malaysia. Oleh itu, honor telah mengadakan promosi dimana peminat boleh mendapatkan honor View 10 dan produk DJI pada harga lebih rendah.

Dalam promosi sehingga penghujung bulan Mac 2018, mereka yang membeli honor View 10 (RM2,099) akan menerima baucar eksklusif bernilai RM60 untuk digunakan dalam pembelian gimbal DJI Osmo Mobile 2. Ia merupakan gimbal terbaru yang dilancarkan DJI bulan lalu di Amerika Syarikat.

DJI Osmo Mobile 2 ditawarkan pada harga USD129 berbanding model terdahulu pada harga USD299. Secara tidak langsung, harga produk keluaran terbaru ini jauh lebih rendah dan mesra poket. Dimaklumkan tanda harga gimbal ini di Malaysia ialah RM588 seunit.

Selain daripada itu, untuk pembelian dron DJI Spark Fly More Combo yang berharga RM2,988, pembeli akan menerima baucar tunai RM200 yang hanya boleh digunakan khusus untuk membeli honor View 10.

Promosi ini akan berakhir sehingga 31 Mac 2018, jadi kepada yang berminat anda boleh membuat pembelian di stor rasmi terpilih sebelum tarikh tersebut.


HUAWEI FreeBuds 4i Mula Dijual Pada 27 Mac & Berharga RM379!

HUAWEI FreeBuds 4i akan mula dijual di Malaysia pada 27 Mac, dengan harga RM379.

HUAWEI FreeBuds 4i dilengkapi dengan unit gegelung bergerak 10mm dan menyokong pengurangan bunyi aktif (ANC) untuk mencapai pengalaman muzik yang lebih mendalam dengan mengurangkan kebisingan di persekitaran. Terdapat juga teknologi “beamforming”, yang dapat menangkap suara manusia dengan tepat, dan reka bentuk kalis angin khasnya dapat mengurangkan gangguan bunyi angin pada panggilan, menjadikan pengalaman panggilan menjadi lebih baik.

HUAWEI FreeBuds 4i juga menyokong mod penghantaran yang telus, yang membolehkan pengguna mendengar dengan jelas orang di sekeliling mereka tanpa melepaskan alat dengar.

Bagi hayat bateri, HUAWEI FreeBuds 4i menyokong hayat bateri sehingga 22 jam. Ia dapat menyokong 10 jam pemutaran muzik berterusan dengan sekali cas, dan juga dapat menyediakan 7.5 jam hayat bateri apabila mod pengurangan kebisingan aktif dihidupkan Selain itu, ia juga memiliki daya tahan bateri yang cepat. Fungsi pengecasan, pengisian 10 minit dapat menyediakan pemutaran muzik hingga 4 jam.

Pengguna yang berminat untuk membeli alat dengar ini boleh melayari laman web rasmi HUAWEI untuk membelinya pada 27 Mac dan mendapatkan penutup pelindung alat dengar.


Xiaomi Pocophone F2 Tertiris Dengan Skor Geekbench – Snapdragon 855 + Android Q?!

Sub jenama Pocophone dari Xiaomi sejak diperkenalkan telah mendapat sokongan penuh dari pengguna mereka, setelah Pocophone F1 menerima sambutan yang bagus kini tersebar di laman sesawang mengenai kehadiran Pocophone F2.

Daripada laman sesawang penanda aras Geekbench, Pocophone F2 diperlihatkan menggunakan cip pemproses Snapdragon 855 berasaskan Android Q. Namun agak pelik adalah sokongan 4GB pada Pocophone F2 jauh berbeza dengan versi sebelumnya iaitu 6GB pada Pocophone F1, di samping skor Single-core 1776 dan Multi-core 6097 juga jauh berbeza sekiranya berbanding dengan peranti yang menggunakan pemproses Snapdragon 855.

Buat masa ini, ia tidak diketahui lagi adakah ini spesifikasi rasmi untuk Pocophone F2, kemungkinan banyak lagi info akan tertiris sebelum peranti ini diumumkan.


[Promosi] : Daftar Pelan Digi Postpaid Di OPPO Concept Store & Nikmati Ganjaran Berganda!

Digi kini menawarkan promosi menarik – berdaftar dengan mana-mana pelan khas di OPPO Concept sekitar Lembah Klang dan berpeluang menikmati ganjaran dua kali ganda kuota internet (selepas 6 bulan & ke atas berdaftar).

Lebih menarik, anda juga berpeluang menerima diskaun menarik sehingga RM300 untuk setiap pembelian peranti OPPO (selepas 12 bulan berdaftar). Di samping itu, Digi turut menawarkan promosi lain untuk setiap pelan pascabayar seperti dapatkan 9GB data internet dengan hanya RM38/bulan dan 25GB untuk pelan RM58/bulan.

So, tunggu apa lagi? Promosi masa terhad – kunjungi bawangan terdekat anda hari ini juga! Untuk maklumat lanjut, layari OPPO Malaysia dan kekal bersama eRing untuk promosi serta maklumat lebih terkini.


ASUS ZenFone 4 Dan ZenFone 4 Max Pula Muncul?

Jika ASUS Zenfone 4 Selfie dan ZenFone 4 Selfie Pro mengutamakan penggambaran kamera depan, dalam artikel ini pula, ZenFone 4 dan ZenFone 4 Max adalah dua model yang berbeza, satunya ialah model flagship dan satu lagi berada di kelas pertengahan.

Dikhabarkan ZenFone 4 (ZE554KL) bermula dengan skrin paparan 5.5 inci 1080p (IPS atau AMOLED) 2.5D melengkung Gorilla Glass. Kerangka badan yang menggunakan logam sepenuhnya akan dimuatkan dengan dwi kamera belakang 12MP dan 8MP diikuti kamera swafoto 8MP.

Didalam kerangka tersebut pula akan hadir RAM sebanyak 4GB dan ruang storan 64GB, dimana ia menyokong kad microSD dan kad SIM nano tambahan. Malangnya, model flagship ASUS pada kali ini hanya menggunakan set cip Qualcomm Snapdragon 630 sahaja, menjadikan ia tertinggal jauh dibelakang Xiaomi Mi 6.

Beralih kepada versi Max pula, ASUS ZenFone 4 Max (ZC554KL) yang diperkenalkan pada Julai lalu akan dijenamakan semula sebagai ZenFone 4 Max “Plus”. Selain itu, untuk yang bukan versi Plus, ZenFone Max (ZC520KL) mempunyai skrin yang lebih kecil 5.2 inci berbanding 5.5 inci.

Model yang kecil ini akan dikuasakan cip pemproses Snapdragon 425 (lama) dengan kapasiti bateri yang lebih rendah iaitu 4,100mAh (daripada 5,000mAh). Bagaimanapun, konfigurasi kamera masih dikekalkan dengan 13MP dan 5MP di belakang, dan 8MP di depan.

Kemungkinan Zenfone 4 akan diletakkan tanda harga Euro500 (kira-kira RM2,528) dan ZenFone Max Euro230 (RM1,163).


Bertemu Huawei nova 3 Lebih Awal – Mulai 11 Ogos 2018

Bulan Julai kita telah menyambut kehadiran siri nova terbaru dari Huawei Malaysia, iaitu nova 3i dan nova 3. Seperti yang diketahui, penjualan nova 3i yang bermula 28 Julai yang lalu telah menerima sambutan memberangsangkan, justeru itu peranti yang setanding peranti flagship nova 3 juga mengambil giliran akan bermula dijual tidak lama lagi.

Pada majlis pelancaran yang lalu, pihak Huawei memberitahu bahawa nova 3 akan bermula dijual pada 17 Ogos, tetapi hari ini telah mendapat pengesahan dari Huawei jualan rasmi akan bermula pada 11 Ogos nanti dengan tawaran harga RM1,899.

Huawei nova 3 mempunyai spesifikasi dalaman yang lebih berkuasa berbanding nova 3i, seperti cip pemproses Kirin 970, 6GB RAM dan 128GB ROM, serta dwi kamera utama 16MP + 24MP dan kamera hadapan 24MP + 2MP.


CR7Selfie, Jom Selfie Dengan Cristiano Ronaldo!

Anda peminat Cristiano Ronaldo? Ingin bergambar selfie dengannya? Apa kata muat turun sahaja aplikasi CR7Selfie. Ia sebuah aplikasi khas yang membolehkan anda berselfie dengan bintang bola sepak kegemaran ramai tersebut. Menawarkan sebanyak 68 gaya selfie yang boleh dipadankan dengan wajah anda.

Terdapat juga beberapa fungsi pain untuk penggambaran seperti 12 jenis bingkai gambar, 12 warna serta 12 tekstur unik. Walau bagaimanapun, aplikasi ini tidak ditawarkan secara percuma sebaliknya berbayar. Setiap muat turun aplikasi ini akan dapat membantu badan amal ‘Save The Children’.


Instagram Memperkenalkan Ciri Baru Ala-Ala Snapchat

Instagram melalui laman blog mereka telah mengumumkan fungsi terbaru yang dikenali sebagai Stories. Fungsi tersebut membolehkan pengguna berkongsi siri gambar atau rakaman video dalam satu post yang akan dikongsikan ke feed, post tersebut akan dipaparkan selama 24 jam sebelum ianya hilang secara automatik.

Macam pernah dengar kan fungsi tu? Ya, bagi mereka yang sudah biasa dengan aplikasi Snapchat pastinya anda sudah biasa dengan fungsi tersebut. Stories akan mula hadir dalam kemas kini terbaru aplikasi Instagram dalam beberapa minggu lagi, dan ianya ditawarkan kepada pengguna peranti iOS dan Android.


Terujanya Bila Bawa Huawei Mate 10 Pro Ke Thailand

Minggu lepas saya dan keluarga telah bercuti ke negara jiran. Bukan kali pertama tapi boleh dikatakan setiap dua tahun sekali kami semua akan ‘balik’ ke sana. Perjalanan bukannya menaiki kapal terbang sebaliknya memandu dengan kereta sendiri ke Thailand.

Apa yang saya bawa bersama dalam percutian ini ialah sebuah telefon pintar terbaru iaitu Huawei Mate 10 Pro. Nak dibawa kamera DSLR tak ada, jadi kamera telefon sahaja la. Lagipun, tak leceh sangat nak pikul ke hulu ke hilir dan paling pasti kamera DSLR bukan kalis air.

Cerita pasal air, sepanjang perjalanan dari Kedah sehingga Hatyai, Thailand, hujan tak berhenti dan ada beberapa tempat telah dinaiki air. Seperti biasa bila kita di tempat orang, mesti nak ambil gambar untuk dibuat kenangan bukan. Dengan Huawei Mate 10 Pro, jangan pening sebab korang boleh ambil gambar dalam hujan sebabnya kerangka badan telefon ni kalis air dan debu.

Hari pertama tiba, kami berehat sepuasnya di dalam bilik hotel. Sambil-sambil lunjurkan kaki dan badan, saya membelek-belek Mate 10 Pro ni dan cuba sambungkan internet menggunakan WiFi. Alangkah indahnya, kelajuan yang disediakan cukup untuk saya menonton video Youtube dengan resolusi HD penuh – nampak tak, betapa lajunya internet dekat hotel ni dan terima kasih pada bateri 4,000mAh ni. Sampai terlelap dibuatnya!

Keesokan, selepas subuh waktu Thailand (awal sejam), kami menuju ke stesen keretapi dan merancang untuk ke daerah Yala (selatan Thailand). Hotel yang kami diami dengan stesen hanya memakan masa 10 minit dengan berjalan kaki.

Untuk makluman, tiket untuk ke daerah selain Hatyai memerlukan kad pengenalan diri termasuk rakyat tempatan sendiri. Ini berikutan isu-isu keselamatan yang amat ketat selepas beberapa siri pengeboman di daerah selatan Thailand.

Kereta api yang kami naiki tidak lah moden seperti di negara Malaysia, dengan gerabak ‘old school’ saya berasa seperti berada di dalam filem zaman 80’an. Memang saya teruja disebabkan saya masih belum lahir pada masa tu. Keterujaan itu ditambah pula dengan askar-askar bersenjata yang mengawal setiap gerabak.

Setelah selesai berjalan di sana, kami pun tiba semula di Hatyai pada petang hari yang sama. Perut pun dah berkeroncong, tanpa berlengah kami melencong pula ke tempat dikatakan ‘panas’ – ianya gerai-gerai yang menjual makanan seperti pulut ayam, udang galah, puyuh goreng dan makanan siam.

Pada hari seterusnya, kami meluangkan masa dengan berjalan di sekitar bandar untuk melihat gelagat dan kehidupan rakyat di Thailand. Kami juga sempat bershopping di pasar Hatyai dan semua barang yang dijual di sana segar-segar beb! – betul tak tipu.

Hampir empat hari di Thailand, kami pun bersiap untuk berangkat pulang ke tanah air. Selepas melepasi pemeriksaan sempadan di Padang Besar, kami memulakan perjalan ke sebuah tasik yang diberi nama Timah Tasoh. Tasik ini merupakan tasik buatan manusia dan secara kebetulan pada masa itu, air tasik sedang dilepaskan ke dalam sungai.

Selepas hampir 30 minit menikmati pemandangan indah, kami memulakan perjalanan pulang ke Kuala Lumpur sebelum singgah bermalam di Seberang Perai, Pulau Pinang.

Apa yang dapat saya simpulkan, perjalanan kami menaiki kereta ke Thailand tidak dinafikan agak letih tetapi pengalamannya sama sekali tidak sama seperti anda menaiki kapal terbang ataupun menaiki bas.

Korang nak tahu berapa kali saya cas telefon Huawei Mate 10 Pro ni, hanya 3x saja!


Teknologi Cina | GAC Jalin Kerjasama Erat dengan Didi, Huawei

GUANGZHOU, China, 1 Julai 2021 /PRNewswire/ — GAC telah lama menjadi rakan kongsi aplikasi panggilan tunggangan Cina yang terkemuka, Didi dan syarikat gergasi teknologi Cina, Huawei. Dengan menghimpunkan sumber, data dan kajian saintifik, GAC dan dua firma teknologi ini teruja untuk bekerjasama demi masa depan industri automobil.

GAC mempunyai sejarah panjang menjalin kerjasama dengan Didi, memegang saham dalam syarikat tersebut selama bertahun-tahun dan menandatangani perjanjian kerjasama dua hala yang ekstensif pada tahun 2019 yang bersetuju untuk bekerjasama bagi promosi dan penyesuaian kenderaan, perjalanan tanpa pemandu, pengecasan pintar dan teknologi pengisian bahan api. Banyak teksi China dibuat oleh GAC yang menandakan bahawa kerjasama kedua-dua syarikat tersebut saling berkait rapat: pengetahuan dan peningkatan teknologi automobil sangat bermanfaat untuk Didi dan GAC pula mendapat manfaat daripada akses kepada sejumlah besar data Didi.

Syarikat gergasi teknologi Cina, Huawei merupakan satu lagi penambahan hebat ke dalam himpunan sumber teknologi ini. Salah satu nilai jenama teras GAC MOTOR ialah inovasi teknologi, iaitu mencari jalan untuk menghasilkan kereta yang lebih pintar, lebih cekap dan lebih menyeronokkan untuk dipandu. Penyedia telefon pintar bertaraf dunia, Huawei sering menghasilkan teknologi canggih dalam bidang-bidang seperti pengecaman suara dan wajah, sambungan IoT, perkakas “pintar”, kamera dan teknologi pengecasan, antaranya. Dengan adanya akses kerjasama kepada penyelidikan dan teknologi Huawei dapat memberi kelebihan yang mantap kepada GAC dalam pengeluaran sistem dalam-kereta yang bertaraf dunia.

Satu projek menarik yang diusahakan oleh GAC melalui jalinan kerjasama dengan Huawei dan Didi ialah kenderaan autonomi “Tahap 4” yang dapat beroperasi hampir keseluruhannya tanpa input daripada manusia (mekanisme bantu-pemandu semasa dikelaskan sebagai autonomi Tahap 2).

Menggabungkan sumber-sumber daripada tiga pihak, kenderaan L4 pintar dirancang untuk dikeluarkan secara besar-besaran menjelang tahun 2024, memanfaatkan keupayaan reka bentuk dan pembuatan GAC serta perisian pemanduan automatik daripada Didi dan Huawei. Platform perkakasan pintar Didi, Didi Gemini, telahpun diuji di jalan raya oleh beberapa syarikat kereta multinasional, lalu kini menjadikan Didi sebagai salah satu pengusaha penting dalam bidang pemanduan automatik, dengan pakar-pakar menggelar kemajuan teknologi syarikat dalam bidang ini sesuatu yang “mustahil untuk diabaikan”.

Pengasas Didi Cheng Wei meramalkan bahawa Didi akan menyediakan lebih daripada 1 juta kenderaan autonomi menjelang tahun 2025. GAC tidak sabar-sabar untuk menjadi sebahagian daripada pasukan yang memacu ke arah wawasan masa depan ini yang merangkumkan semangat GAC MOTOR iaitu GO AND CHANGE (MARA DAN BERUBAH).

Dengan begitu banyak jalan penyelidikan yang menarik, masa depan kelihatan amat cerah untuk autombil yang lebih bersih, lebih mesra alam dan lebih pintar.

Keywords:  Auto Computer/Electronics Entertainment Internet Technology Mobile Entertainment Telecommunications Transportation


8 ‘Trend Meletup’ Yang Ada Pada Telefon Pintar Sepanjang Tahun 2018

Tahun 2018 kini telah pun melabuhkan tirainya dan sepanjang tahun tersebut juga, kita dapat melihat pelbagai inovasi serta teknologi terbaru yang diperkenalkan. Ada yang dilihat tampil menarik, malah tidak kurang juga yang terlihat pelik pada mata dunia. Justeru, di sini kami senaraikan antara ‘trend’ dan inovasi baru yang wujud sepanjang tahun 2018.

Trend peranti dengan ruang bezel yang nipis nampak belum berakhir, tetapi dilihat terus “berlegar – legar” sepanjang tahun 2018 apabila semakin banyak pengeluar dilihat berlumba-lumba ‘trim’ sekitar telefon pintar keluaran mereka. Rekaan ini menjadi kegilaan ramai pengeluar telefon pintar sepanjang tahun ini selain kelihatan agak menarik di mata pengguna.

Telefon pintar dengan skrin takuk sebenarnya bukan perkara baru, sebaliknya ia terlebih dahulu diperkenalkan pada model iPhone X pada 2017. Bagaimanapun, rekaan ini terus mendapat perhatian ramai pada tahun 2018 dan para pengeluar pula tidak henti-henti ‘meniru’ untuk menghasilkan telefon pintar dengan skrin bertakuk.

Tidak terkecuali, tahun ini juga terhasilnya reka bentuk skrin takuk kecil yang unik sebesar titisan air dikenali sebagai ‘Waterdrop’ dan ‘Dewdrop’.  Lebih ekstrim, kita juga menyaksikan dunia peranti kini melangkah ke teknologi lebih inovatif dengan penawaran skrin berlubang yang mana menempatkan kamera swafoto.

2018 turut menyaksikan kehadiran semula kehangatan ‘fenomena’ peranti gelongsor dan lipat kembali menyapa dunia telefon pintar. Malah, ‘trend’ ini turut menerima penambahbaikan yang luar biasa bagi terlihat menarik dan unik. Contohnya seperti Xiaomi Mi Mix 3, HONOR Magic 2 dan banyak lagi.

Tahun 2018 menyaksikan perubahan dunia telefon pintar yang sangat drastik dengan penawaran penambahbaikan CPU & GPU terbaik. Contoh paling ketara adalah pengenalan cip pemproses keluaran HUAWEI iaitu Kirin 980 – cip berteknologi tinggi pertama di dunia dibina berasaskan 7nm. Contoh lain adalah kemunculan Snapdragon 855 oleh Qualcomm – mempunyai prestasi AI sehingga 3 kali lebih berkuasa berbanding versi sebelumnya.

Jika sebelum ini pengimbas cap jari dihasilkan di bahagian luar kerangka peranti tetapi kali ini ia terbina di dalam iaitu di bawah paparan skrin telefon anda. vivo merupakan syarikat yang pertama menghasilkan teknologi kompleks ini dan kemudiannya, menjadi ikutan ramai pengeluar peranti pintar lain.

Penyediaan kamera utama lebih daripada 3 lensa dilihat telah mempelopori dunia gajet pada tahun 2018. Bermula dengan jenama Samsung melalui model Samsung Galaxy A9 (2018). Kemudiannya diikuti pula dengan HUAWEI menerusi siri Mate 20 iaitu Mate 20, Mate 20 Pro dan Mate 20 X. Selain itu, kita juga dapat melihat lensa TOF 3D (untuk pengimbasan wajah 3D) semakin giat digunakan pada tahun 2018.

Teknologi pengecasan pantas merupakan trend yang popular. Malah, semakin hari ia dilihat semakin di perluaskan dan berkembang lebih pesat. Tidak ketingglan, kebanyakan telefon pintar juga kini mempunyai kebolehan pengecasan tanpa wayar (wayarles). Pun begitu, ia masih belum begitu popular dalam kalangan pengguna.

Boleh dikatakan tahun 2018 merupakan tahun yang banyak hadir dengan penawaran telefon pintar pada harga mesra poket tetapi hadir dengan sejumlah ciri spesifikasi yang super-duper awesome! Ia termasuk dilengkapi cip canggih, penawaran ruang storan yang tinggi dan sebagainya. Contoh model yang paling ketara adalah HONOR 8X dan siri Realme 2.

Jadi, apa pendapat anda tentang inovasi dan teknologi terbaru ini? Kami sangat berminat dengan perkongsian pendapat anda semua. Jangan lupa kongsikan di ruangan komen ya! Jangan lupa juga stay tuned bersama eRing! Adios!


Siri OPPO Reno4 Kini Rasmi!! – Dijual Pada Harga Bermula Dari RM1699

Kini, peranti yang yang dinantikan telah tiba di Malaysia iaitu OPPO Reno4 dan OPPO Reno 4 Pro kini telah tiba di Malaysia!!!

Kedua-dua peranti ini dilihat mempunyai beberapa persamaan antaranya adalah hadir dengan pemproses Snapdragon 720G. Kamera juga tidak banyak beza apabila ia disertakan dengan sistem 4 kamera yang manakamera utama adalah 48MP. Kamera hadapan pula adalah 32MP. RAM juga sama apabila ia dihadirkan dengan 8GB.

Perbezaaan kedua-dua peranti ini dapat dilihat menerusi saiz skrin 6.55″ dan dipadankan dengan kadar segar se semula bagi Reno4 Pro. Bagi Reno4 pula, ia tampil dengan 6.43″.

Dari aspek bateri pula, Reno4 Pro hadir dengan bateri 4000mAh dengan pengecasan pantas SupervOOC 2.0 65W manakala bagi Reno4, ia tampil dengan 4015mAh dengan pengecasan VOOC 4.0 30W.

Berikut adalah harga jualan bagi peranti ini:

MEnariknya, bagi pelanggan yang melakukan pratempahan OPPO Reno4 Pro, anda akan menerima earphone OPPO Enco Q31 TWS serta 1 tahun jaminan perlindungan skrin. Bagi PRatempahan OPPO Reno4 pula, anda akan menerima 1 tahun lanjutan jaminan.


Apple Ingin Mematenkan Pengimbas Cap Jari Di Butang Power?

Hari ini, Apple ingin mematenkan fungsi pengimbas cap jari di butang power, iaitu kedudukan baru selepas Apple merancang untuk membuang butang Home atau Touch ID di bahagian depan bagi mengurangkan ruang serta menipiskan bahagian bawah panel depan.

Sebelum ini, pemegang hak paten pengimbas cap jari di butang power ialah Sony Xperia Z5 pada tahun 2015. Setelah Sony memberhentikan fungsi berkenaan di Amerika Syarikat, pihak Cupertino ini cuba untuk memohon hak paten dengan menghantar beberapa pelan untuk dipatenkan.

Apple juga ingin merubah reka bentuk iPhone (2017) dengan meletakkan butang tersebut di atas seperti yang dapat dilihat pada iPhone 5, ia juga mungkin akan diletakkan di kedudukan lain. Pengimbas cap jari ini juga akan dilindungi dengan gelas pelindung tahan lasak ataupun jenis nilam (sapphire). Selain itu, Apple juga menunjukkan paten sensor biometrik terselindung di bawah paparan skrin sentuh, satu kaedah lain selain fungsi pengimbas cap jari.

Adakah ‘iPhone 8’ atau apa nama ‘sekalipun’ ini akan diperkenalkan pada bulan September ini? Atau mungkin lewat? Yang pasti peminat Apple mesti tidak sabar menunggunya…


Huawei Percepat Pembangunan Ekosistem HMS tatkala Menantikan Era 5G

BARCELONA, 27 Februari 2020 /PRNewswire/ — Huawei Consumer Business Group (CBG) hari ini menganjurkan pelancaran Maya Produk dan Strategi di Barcelona, Sepanyol bilamana ia mengumumkan siri produk dan strategi 5G baharu, selain kemajuan terkini Huawei Mobile Services (HMS) dan HUAWEI AppGallery

Menerusi pengenalan operasi HMS Core, Huawei menyediakan cara untuk pembangun mempercepatkan penyepaduan HMS Core ke dalam aplikasi mereka. Richard Yu, Ketua Pegawai Eksekutif Huawei Consumer Business Group, berkata: “Tatkala kami meningkatkan strategi Kehidupan AI Lancar Semua-senario kami, kami turut mempercepatkan pembangunan ekosistem semua-senario HMS kami. Bekerjasama secara kolaboratif dengan pembangun, kami akan memastikan pengguna akan diberikan dengan pengalaman pengguna yang berkualiti tertinggi tatkala kami melangkah ke arah pertumbuhan 5G.”

Pengalaman aplikasi yang selamat, beraneka dan global

HUAWEI AppGallery ialah platform pengedaran aplikasi rasmi Huawei. Dengan rekod prestasi selama sembilan tahun bagi pengagregatan dan pembangunan aplikasi, HUAWEI AppGallery ialah salah satu daripada tiga kedai aplikasi utama di dunia, menawarkan perkhidmatan kepada lebih 600 juta pengguna peranti Huawei di lebih 170 negara/wilayah dengan kurasi beraneka antara aplikasi global dan tempatan. Pada tahun 2019, HUAWEI AppGallery mempunyai lebih daripada 400 juta pengguna aktif bulanan di seluruh dunia, menyumbang kepad 210 bilion muat turun sepanjang tahun berkenaan. Ketika Huawei memperkenalkan perkhidmatan penyetempatan dalam pasaran-pasaran tambahan, HUAWEI AppGallery akan membawakan aplikasi yang lebih popular, inovatif dan dipercayai kepada pengguna peranti Huawei di seluruh dunia.

HUAWEI AppGallery turut menawarkan Aplikasi Pantas, satu kategori inovatif aplikasi pemasangan percuma yang sentiasa disediakan atas-permintaan. Pada masa kini, terdapat lebih 1,700 Aplikasi Pantas disediakan di HUAWEI AppGallery.

HUAWEI Mate Xs baharu yang dilancarkan hari ini merupakan satu bukti komitmen Huawei terhadap HMS. Ia telah dipramuatkan dengan siri aplikasi HMS yang dioptimuman untuk faktor bentuk baharu termasuk HUAWEI AppGallery, HUAWAEI Assistant, HUAWEI Video dan banyak lagi.

Menyokong lebih daripada 30 bahasa dan menawarkan perkhidmatan kepada lebih 180 juta pengguna aktif bulanan di seluruh dunia, HUAWEI Assistant menyediakan kandungan khusus kepada pengguna mengikut lokasi, waktu tempatan dan cuaca mereka. Meleret ke kanan dari skrin utama, widget tersebut kini menyediakan kemas kini langsung untuk lebih 150 acara sukan dan pasaran saham.

HUAWEI Video ialah platform video yang menawarkan kurasi beraneka kandungan video atas permintaan. Pada masa kini, Huawei bekerjasama dengan Universal Studios, Sony, BBC dan Disney untuk menawarkan kandungan global dan setempat yang berkualiti tinggi kepada lebih 160 juta pengguna aktif bulanan di seluruh dunia.

Memperkasa ketersambungan yang lancar, HMS memainkan peranan kritikal dalam mempercepatkan pewujudan strategi Kehidupan AI Lancar Semua-senario “1+8+N” Huawei. Pembangun dialu-alukan untuk menjadi sebahagian daripada ekosistem ini dan bersama-sama Huawei, memupuk ekosistem pintar yang memperkasa pengguna global dalam era 5G.

Keupayaan terbuka sediakan sokongan pembangun penuh

HMS Core 4.0 ialah koleksi alatan yang dihasilkan untuk rakan kongsi dan pembangun aplikasi Huawei bagi mencipta pengalaman unik dan baharu yang memanfaatkan keupayaan perkakasan dan perisian penuh yang dapat ditawarkan oleh peranti Huawei. Semasa menyampaikan ucapan dasar beliau, Richard Yu memperkenalkan beberapa kit pembangun yang disediakan sebagai sebahagian daripada kit alatan, termasuk Kit Pembelajaran Mesin, Kit Imbas dan Kit Peta dan banyak lagi.

Pada masa kini, terdapat lebih 1.3 juta pembangun yang berdaftar dengan HMS dan lebih 55,000 aplikasi diintegrasikan dengan HMS Core. Semakin banyak pembangun global menyertai ekosistem HMS dan melancarkan aplikasi mereka ke HUAWEI AppGallery, bersama-sama membawa pengalaman yang lebih baik buat pengguna global.

Sistem keselamatan semua-senario lindungi privasi pengguna global

Huawei sentiasa meletakkan keselamatan siber dan perlindungan privasi sebagai keutamaan tertinggi. Rangka kerja pematuhan privasi global peranti Huawei mematuhi Prinsip Privasi Diterima Umum (GAPP) yang dikeluarkan oleh AICPA/CICA, Peraturan Perlindungan Data Umum (GDPR) serta undang-undang dan peraturan tempatan di negara-negara berbeza.

Selepas memperoleh pensijilan keselamatan ISO/IEC 27001 dan CSA Star pada tahun 2015 serta pensijilan standard privasi ISO/IEC 27018 pada tahun 2019, HMS juga menjadi salah satu daripada yang pertama lulus pensijilan ISO/IEC 27701, seraya menjadikan Huawei sebagai peneraju dalam pengurusan keselamatan, ketelusan dan pematuhan privasi untuk data peribadi.

Latar Belakang Huawei Consumer BG Produk dan perkhidmatan Huawei terdapat di lebih 170 buah negara dan digunakan oleh sepertiga daripada penduduk dunia. Empat belas buah pusat penyelidikan dan pembangunan (R&D) telah ditubuhkan di Amerika Syarikat, Jerman, Sweden, Rusia, India dan China. Huawei Consumer BG ialah salah satu daripada tiga unit perniagaan Huawei dan meliputi telefon pintar, komputer peribadi (PC) dan tablet, produk boleh pakai, perkhidmatan awan dan sebagainya. Rangkaian global Huawei dibina menerusi lebih 32 tahun kepakaran dalam industri telekomunikasi dan dikhususkan untuk membawa kemajuan teknologi yang terkini kepada pengguna di seluruh dunia.

Untuk maklumat lanjut sila hubungi: https://consumer.huawei.com

Untuk kemas kini tetap mengenai Huawei Consumer BG, ikuti kami di:Facebook: https://www.facebook.com/huaweimobile/ Twitter: https://twitter.com/HuaweiMobile Instagram: https://www.instagram.com/huaweimobile/ YouTube: https://www.youtube.com/user/HuaweiDeviceCo LinkedIn: https://www.linkedin.com/company/10617746/

Foto – https://photos.prnasia.com/prnh/20200225/2728653-1-a?lang=0Foto – https://photos.prnasia.com/prnh/20200225/2728653-1-b?lang=0Foto – https://photos.prnasia.com/prnh/20200225/2728653-1-c?lang=0

Keywords:  Computer/Electronics Telecommunications Telecommunications Carriers and Services Telecommunications Equipment Wireless Communications


Sebuah Lagi Telefon Pintar Dengan Lubang Pada Paparan Skrin Kini Muncul – Lenovo Z5s

Sejak dua menjak ini, makin kerap kita mendengar berita mengenai kehadiran telefon pintar dengan rekaan lubang kecil pada paparan skrin. Nampaknya, Lenovo pun tidak mahu ketinggalan apabila terdapat desas desus mengatakan mereka juga akan melakukan perkara yang sama.

Lenovo dijangka bakal hadir dengan rekaan telefon pintar bersama lubang pada paparan skrin yang dikenali sebagai Lenovo Z5s. Lenovo Z5s menjadi bualan ramai pada hari ini apabila reka bentuknya telah tertiris di media sosial menerusi sebuah video.

Kandungan video berkenaan jelas menunjukkan Lenovo tampil berbeza berbanding Samsung dan Huawei apabila menempatkan lubang kecil tersebut di bahagian tengah. Persaingan kini semakin sengit, masing-masing ingin tampil terbaik!


Google News Tampil Dengan Ruangan Khas Mengenai Covid 19!!! Lebih Mudah & Pantas!

Bagi anda suka membaca berita, Google News mungkin adalah aplikasi yang sesuai buat anda yang sentiasa memaparkan berita terkini dengan pantas. Terbaharu, anda kini boleh mengetahui tentang berita mengenai Covid 19 apabila ia telah diwujudkan bahagian khas mengani isu ini.

Anda boleh lihat isu ini di ruangan kategori Latest yang mana terdapat ruangan khas mengenai Covid 19 yang memaparkan berita tempatan dan dunia.

Anda boleh menggunakan Google Assistant dengan memberi arahan “what’s the latest news on coronavirus” dan ia akan secara terus memamparkan semua informasi mengenari berita berkenaan virus tersebut.

Jadi lebih mudah untuk mengetahui berita terkini tanpa perlu menunggu!!


Vivo Bakal Perkenal Telefon 5G di MWC?

Seperti yang diketahui, minggu hadapan bakal berlangsung MWC di Shanghai yang mana pelbagai teknologi dan peranti baharu bakal diperkenalkan. Justeru, Vivo turut tidak melepaskan peluang apabila mereka mendedahkan satu gambar ‘teaser’ mengenai produk yang bakal mereka perkenalkan.

Dari gambar tersebut, seperti mereka memberi gambaran bahawa ia bakal memperlihatkan perati 5G keluaran mereka.

Selain daripada telefon, beberapa produk lain turut memberi fokus kepada rangkaian 5G antaranya adalah peranti berhubung (IOT) dan sokongan rumah pintar.

Jadi sama-sama kita nantikan pada minggu hadapan apakah yang bakal dibawakan oleh Vivo!!!


Lazada Catat Rekod Baru Pada “Big Sale 11.11”, Lepasi Pencapaian Jualan Tahun Lepas

Platform e-dagang terkemuka, Lazada mencatatkan rekod baharu pada acara beli belah, 11.11 big sale apabila angka yang menunjukkan jualan di seluruh platform tersebut melepasi pencapaian jualan tahun lepas (2017).

Pada acara beli belah yang berlangsung ahad lalu itu, Lazada menyaksikan lebih daripada 3,000 urusan urus niaga berlaku dalam setiap minit. Lebih menarik lagi, #MYLazada1111 menjadi topik utama dalam kalangan pengguna pada hari berkenaan dan dilihat aplikasi mudah alih paling banyak dimuat turun.

Selain itu, Lazada memaklumkan bahawa jualan terbaik adalah daripada kategori Home & Living, Fashion, Health & Beauty, Accessories dan Mother & Baby. Hal ini jelas menunjukkan pembeli kebanyakkannya terdiri daripada golongan wanita.

Tambah Lazada lagi, item pertama yang terjual pada hari berkenaan adalah 11 unit Volkswagen Polo B & W Edition. Tidak ketinggalan, orang ramai turut memanfaatkan jualan terbesar tahun ini dengan membeli 2.7 tan milo, lebih 13,000 telefon pintar bimbit Xiaomi dan lebih 4,5000,000 kepingan lampin.


Adakah Ini rupa Paras Mi MIX Flip?? Apa Kata Anda?

Xiaomi sebelumnya mengumumkan paten untuk telefon bimbit skrin boleh lipat, dan media asing Letsgodigital membuat rendering telefon bimbit skrin lipat atas Xiaomi berdasarkan kandungan paten. Difahamkan, model itu mungkin diberi nama Xiaomi MIX Flip, salah satunya mirip dengan siri Samsung Galaxy Z Flip.

Walau bagaimanapun, jika jenis produk ini relatif berfungsi, ia agak serupa. Versi lain dari kamera belakang adalah bulat, dan masih mempunyai “deria penglihatan” yang kuat. Apa pendapat anda mengenai penampilan ini?


Oukitel K7000, Peranti Bateri Berkapasiti Tinggi Pada Harga Ekonomi

Kalau korang sedang mencari smartphone dengan bateri berkapasiti tinggi, kami nak cadangkan anda sebuah model dari Oukitel yang baru sahaja dilancarkan.

Oukitel K7000 mempunyai bateri berkapasiti 7,000mAh, rasa-rasanya boleh tahan 2-3 hari tanpa masalah. Yang bestnya adalah walaupun berkapasiti tinggi, ketebalan kerangka sisi  yang diperbuat daripada logam ini hanya setebal 4mm sahaja (tidak termasuk ketebalan panel depan dan panel belakang). Tricknya adalah pada konsep smartphone ini, ia hadir dengan sebuah casing dikenali sebagai “Matrix” yang juga bertindak sebagai powerbank berkapasiti 5,000mAh kepada smartphone ini. Gabungkan Matrix dengan Oukitel K7000, anda akan mendapatkan 7,000mAh kuasa untuk digunakan.

Oukitel K7000 dilengkapi skrin 5 inci 1280 X 720 piksel dan dikuasakan cip pemproses MediaTek MT6737 A53 1.3GHz Quad-core dan Mali T720. Pemproses tersebut pula disokong 2GB RAM dan juga 16GB memori dalaman dengan sokongan MicroSD sehingga 32GB.

Dari segi optikal pula, peranti ini mempunyai kamera utama 8 megapiksel dan 5 megapiksel kamera selfie. Bahagian panel belakang pula menempatkan pengimbas cap jari untuk tujuan keselamatan.

Oukitel K7000 hadir dalam variasi warna Rose Gold, Champagne Gold dan Space Gray, ia akan dijual pada harga RM 499 di seluruh Malaysia.


Konsert OPPO Enco: Nikmati Diskaun OPPO Enco X, Enco Buds & Enco W11!

Konsert OPPO Enco yang dianjurkan oleh OPPO dan Shopee akan diadakan tidak lama lagi.Pelukis tempatan terkenal Khai Bahar, Iman Troye dan Syamel bersiap untuk menghidupkan semula rakyat Malaysia pada hujung minggu. Tetapi selain persembahan yang menarik, terdapat banyak perkara untuk diraikan pada hujung minggu.

Pada hari konsert (26 Jun 2021), OPPO Enco X, Enco Buds dan Enco W11 akan dijual secara eksklusif di Shopee dengan harga promosi masing-masing RM599, RM99 dan RM79. Selama anda tinggal di konsert ini, anda boleh mendapatkan kod promosi.

Pertama sekali, Khai Bahar akan menunjukkan kupon diskaun RM200 OPPO Enco X semasa konsert, dan 50 orang pertama akan berpeluang mendapatkannya. Apabila had atas dinaikkan, dengan promosi dan diskaun RM200, earbud TWS unggulan OPPO hanya RM399!

Seterusnya, Iman Troye dan Syamel juga akan menunjukkan kod promosi mereka kepada penonton, yang dapat ditebus oleh 50 peserta konsert terpantas. Dengan menggunakan kod ini, pembeli boleh membeli OPPO Enco Buds dan OPPO Enco W11 dengan harga RM1.


Akhirnya! Hello Android Nougat!

Buat peminat Android! Google telah pun mengumumkan nama rasmi bagi versi sistem operasi terbaru Android N. Apabila dilancarkan secara rasmi kelak, ia akan dikenali sebagai Android Nougat. Ramai yang kecewa kerana menjangkakan bahawa Nutella bakal menjadi nama rasmi Android N.

Untuk pengetahuan anda, Nougat merupakan manisan yang berasaskan gula, madu dan kacang panggang, ia mempunyai tekstur yang sedikiat liat dan melekit, sama seperti snek bar kegemaran ramai, iaitu Snickers. Pemilihan Nougat meneruskan tradisi Google dalam menggunakan nama-nama manisan bagi setiap versi sistem operasi mereka.

Google sebelum ini telah membuka peluang kepada ramai pengguna dalam mencadangkan nama untuk Android N, dan mereka telah menerima pelbagai cadangan untuknya. Android Nutella adalah nama yang paling banyak dicadangkan, tetapi dilihat masih tidak menjadi pilihan.

Android Nougat akan hadir tidak lama lagi dengan beberapa fungsi baru, termasuk kemaskini pada antaramuka, penambahbaikan notifikasi, ketahanan bateri yang lebih baik, sokongan dua aplikasi pada satu skrin dan banyak lagi.

Apa kata korang pulak dengan nama Android Nougat ini?


IFA 2018 : Huawei Bolot 13 Anugerah – Kirin 980 Terima 7 Anugerah

Meskipun banyak syarikat gergasi yang mempamerkan produk terbaru mereka di pentas IFA 2018, namun Huawei dilihat sekali lagi menonjol daripada yang lain apabila  telah memenangi 13 anugerah secara keseluruhannya pada acara itu.

Selepas perlancaran cip pemprosesan mereka yang terbaru iaitu Kirin 980, Huawei dikatakan telah memenangi 7 anugerah antarabangsa teratas di IFA 2018 untuk prestasi tinggi dan ciri tenaga yang cekap.

Huawei Kirin 980 memenangi anugerah “Best of IFA 2018” daripada Android Authority. Cipset mewah baru itu dipuji kerana prestasi dan kecekapan tenaga yang dilihat amat mengagumkan.

Seterusnya, , Huawei Kirin 980 turut dianugerahkan dengan penghargaan “Editor’s Choice” dan “Best of IFA 2018” oleh Digital Trends.Cipset itu turut dipuji kerana menjadi penambahbaikan yang ketara terhadap keluaran sebelumnya iaitu Kirin 970.

Expert Reviews pula memberikan Kirin 980 anugerah “Best of IFA 2018” kerana ia menjadi SoC penuh pertama di dunia yang dihasilkan dalam proses pembuatan 7nm dan penambahbaikan yang dibawa kepada penangkapan foto dan rakaman video.

T3 turut menganugerahkan Huawei dengan “Innovation Award” untuk Kirin 980. Mereka mengulas bahawa penambahbaikan kepada kuasa pemprosesan dan kecekapan telah menyebabkan telefon menjadi cepat, hayat bateri menjadi lebih baik selain memberi pengalaman yang menakjubkan pada pengguna.

Selain daripada yang tersenarai di atas, Huawei turut memenangi beberapa anugerah lain daripada TechRadar, Android Headlines, Gear Diary, GadgetMatch, Talk Android, TechSpot, dan juga European Image and Sound Association (EISA).

[Tertiris ] Huawei Mate 20 Pro – Kirin 980 + Pengimbas Cap Jari Pada Skrin+ Pengecasan Pantas 40W + GPU Turbo

Selain Kirin 980, produk lain seperti Huawei AI Cube, Huawei Locator dan Huawei P20 Pros turut menerima bebepara anugerah.


Acer Swift 1, Pertaruhkan Rekaan Nipis

Jika sebelum ini Acer telah memperkenalkan tiga model dari siri ‘Swift’ untuk pasaran tempatan iaitu Swift 3, Swift 5 dan juga Swift 7, terkini Acer telah mengumumkan Swift 1 untuk pasaran Malaysia.

Ia adalah sebuah komputer riba yang menampilkan rekaan nipis dan elegan. Hadir dengan panel paparan skrin berukuran 13.3 inci beresolusi 1920 x 1080 piksel, ia diserikan bersama sistem operasi Windows 10 Home.

Dari segi spesifikasi pula, Swift 1 dilengkapi cip pemproses Intel Pentium berkelajuan Quad Core N4200 yang mampu memberikan kuasa pemproses yang lebih baik dan juga menawarkan penjimatan kuasa, sekali gus menjadikan Swift 1 antara komputer riba yang boleh beroperasi pada tempoh yang panjang.

Bukan itu sahaja, komputer riba ini turut dilengkapi 4GB DDRL3 RAM dan juga 128GB SSD, supaya sistem operasi bekerja dengan lebih baik dan aplikasi dilancarkan dengan pantas.

Seperti mana Acer Aspire GX-281, Acer Swift 1 juga telah ditawarkan di pasaran tempatan pada harga RM 2,199 dan boleh didapati dari semua penjual sah Acer di seluruh negara. Anda juga akan akan dapat menikmati jaminan selama 2 tahun jika membeli peranti ini.


OPPO Lebar Sayap – Buka Cawangan Pertama Di Thailand

Sebagai sebuah jenama terkenal di dunia, OPPO kini melebarkan sayap ke Thailand dengan pembukaan cawangan pertama mereka bertempat di EmQuartier, Bangkok. OPPO menggunakan teknologi terkini untuk mempamerkan dan menyampaikan pengalaman produk secara interaktif kepada pelanggan.

OPPO mempamerkan semangatnya dengan menerapkan banyak unsur budaya dan seni bina Thailand serta rangkaian 5G yang tersedia untuk pelanggan menjadi yang pertama menikmati variasi Reno 10x Zoom 5G. Kedai ini juga memberi makna mendalam apabila OPPO memilih Thailand sebagai pasaran antarabangsa yang pertama kali berkembang di peringkat global.

Pembukaan besar hari ini menandakan OPPO sedang memulakan perjalanan baru mereka dalam menyediakan produk terbaik kepada pengguna di seluruh rantau Asia Pasifik. OPPO merancang untuk membuka 6 lagi kedai utama di rantau Asia Pasifik menjelang 2020, termasuk Thailand, Malaysia, Indonesia, Vietnam, Filipina dan Taiwan.

Sepanjang dekad yang lalu, OPPO berjaya ditubuhkan sebagai jenama telefon pintar terkemuka dari segi prestasi jualan di rantau ini. Dengan 52,000+ outlet dan 44,000+ wakil jualan sehingga kini, OPPO telah membangunkan rangkaian saluran jualan yang membolehkan penembusan tertinggi di setiap pasaran. OPPO bertekad untuk terus mengukuhkan rangkaian jualan dan perkhidmatannya dan juga meningkatkan peningkatan pengalaman pengguna secara menyeluruh.


Redmi Bakal Jadi Jenama Bebas – Perkenal Peranti Pintar Baharu Pada 10 Januari Depan

Seperti sedia maklum, Redmi merupakan salah satu pengeluar peranti pintar yang juga merupakan sebuah jenama di bawah Xiaomi yang berfokuskan penawaran telefon pintar pada harga mampu milik.

Pun begitu, Xiaomi kini memutuskan untuk menjadikan Redmi sebagai sebuah jenama bebas. Perkara ini telah didedahkan sendiri oleh Xiaomi menerusi sebuah poster pelancaran yang dijadualkan berlangsung pada 10 Januari depan.

Pada masa sama, Redmi turut dikatakan bakal melancarkan sebuah telefon pintar baharu di bawah jenama mereka pada tarikh tersebut. Telefon pintar tersebut dijangka dilengkapi dengan kamera utama sebesar 48MP.

Bagaimanapun, spesifikasi penuh mengenai telefon pintar ini masih belum diperoleh. Jadi, sama-sama kita tunggu pelancaran rasmi kelak dan kekal bersama eRing untuk lebih info terkini. Adios!


[Ura-Ura] : Imej Google Pixel 4 Muncul Di Media Sosial – Dedah Reka Bentuk Penuh Peranti?

WOWW! WOWW! Google dalam persediaan kemunculan ahli baru iaitu Google Pixel 4 dan Pixel 4 XL. Sebelum ini, kita pernah didedahkan dengan imej bocor didakwa memperlihatkan rekaan untuk Google Pixel 4 XL – pun begitu bukan reka bantuk penuh.

Terkini, giliran Google Pixel 4 pula mengambil ‘bahagian’ apabila dikatakan imej pengolokan didakwa memperlihatkan reka bentuk penuh peranti kini telah tertiris di arena web. Kini tampil dengan lebih jelas dan memapakan setiap sudut peranti.

Memetik imej bocor, Google Pixel 4 dijangka menyertakan paparan skrin dengan saiz 5.6 inci bersama persediaan panel kaca pada bahagian belakang. Jika diteliti, rekaan bazel kelihatan nipis namun bahagian dahi pada peranti kelihatan agak tebal.

Untuk kamera, imej bocor memperlihatkan ia bakal dibina dengan persediaan kamera empat segi sama – sumber berkata ia juga dijangka menyertakan lensa zoom optikal. Sebelum ini terdapat maklumat mendedahkan siri Pixel 4 dijangka membawakan persediaan memori 6GB RAM.

Pun begitu, maklumat tertiris masih lagi rumors. Nak tahu lebih lanjut? Sama-sama kita tunggu kemunculan rasmi tuan empunya badan. Kekal bersama eRing untuk lebih info terkini.


Hisense Mengumumkan Gong Li sebagai Duta Jenama Global

QINGDAO, China, 29 September 2020 /PRNewswire/ — Pada 27 September, Hisense, mengungguli pasaran TV China dengan bahagian pasaran untuk tahun ke-16 berturut-turut dan mengumumkan kerjasamanya dengan Gong Li sebagai duta jenama global beberapa hari selepas pelancaran filem “Leap”. Bintang filem antarabangsa Gong Li, yang memimpin pasukan bola tampar wanita China untuk memenangi kejuaraan dunia dalam filem itu, kini memainkan peranan sebagai “The Champion of Television”.

Gong Li telah membawa filem China ke pentas antarabangsa. Kerjasama antara Gong Li dan Hisense, yang telah mempromosikan jenama China ke seluruh dunia, memberikan yang terbaik antara satu sama lain. Sebab paling penting memilih Gong Li adalah kerana semangat waja beliau, yang bertepatan dengan kebolehpercayaan dan tumpuan Hisense. Di samping itu, kerjasama ini memberi manfaat kepada aktiviti-aktiviti pemasaran di luar negara. Sebagai salah seorang pelakon kelahiran China yang paling terkenal di dunia, filem beliau “Red Sorghum”, “The Story of Qiu Ju” dan “Farewell My Concubine”, masing-masing telah memenangi Anugerah Beruang Emas dari Festival Filem Antarabangsa Berlin, Anugerah Singa Emas dari Festival Filem Antarabangsa Venice dan Anugerah Palma Emas dari Festival Filem Antarabangsa Cannes. Beliau juga menjadi Juri di Festival Filem Antarabangsa Venice dan Festival Filem Antarabangsa Tokyo dengan profesionalisme yang tiada tandingannya dalam industri filem China.

Gong Li dikenali sebagai “Ratu”, sementara Hisense adalah raja mutlak dalam pasaran TV China. Menurut CMM, organisasi data pihak ketiga yang terkemuka, Hisense mendahului bahagian pasaran TV China dari tahun 2004 hingga tahun 2019. Terutama dalam bidang skrin besar canggih melebihi 80 inci, TV Laser Hisense selesa menduduki tempat pertama dalam bahagian pasaran dan merupakan penguasa mutlak pasaran skrin besar. Sementara itu, TV Hisense telah menjadi peneraju pasaran di negara-negara seperti Jepun, Australia dan Afrika Selatan. Menurut tinjauan yang dikeluarkan oleh Kumpulan Penerbitan Antarabangsa China, Hisense merupakan salah satu jenama China yang paling dikenali oleh warganegara luar negara selama bertahun-tahun.

Kerjasama itu dirancang untuk diumumkan semasa UEFA EURO 2020. Tetapi disebabkan COVID-19, pengumuman telah diumumkan dengan filem. Kerjasama dengan Gong Li adalah kesinambungan daripada penandatanganan Benedict Cumberbatch sebagai duta jenama untuk Piala Dunia 2018. Gong Li berdedikasi dan menghormati kerjaya beliau, dan setiap peranan utama beliau adalah hasil daripada fokus berterusan pada kemahiran lakonannya. Hisense sangat mementingkan teknologi dan kualiti, dan diiktiraf sepenuhnya oleh pengguna di pasaran Jepun, Eropah dan Amerika. Selain itu, sikap tenang dan sederhana Gong Li sangat sesuai dengan Hisense, sebuah syarikat teknologi yang pragmatik. Tema yang menarik daripada poster, “Who is Better Than Me”, dengan tepat menyampaikan kekuatan dan keyakinan kedua-dua belah pihak.

Hisense juga melancarkan monitor penyiaran penanda aras canggih yang pertama di China hari ini, yang telah membentuk hubungan nilai dengan imej profesional Gong Li dalam filem dan menunjukkan ketepatan dan keunikan Hisense yang konsisten dalam pemilihan duta jenama.

Keywords: Computer Hardware Computer/Electronics Consumer Electronics Electronic Components Household Products Household/Consumer/Cosmetics Retail Licensing/marketing agreements


Nokia 9 Tidak Akan Diperkenal Pada 5 Disember Depan?

Nokia 9 nyata bakal membawakan ‘angin baru’ dalam dunia gajet memandangkan ia merupakan telefon pintar pertama yang hadir dengan lima ‘mata’ pada bahagian belakang.

Berikutan itu juga, pastinya ia merupakan salah satu telefon pintar yang paling ditunggu-tunggu oleh orang ramai pada ketika ini kerana berita mengenainya sudah tersebar secara meluas di media sosial.

Bagaimanapun, agak mendukacitakan apabila kecoh di laman twitter mengatakan bahawa Nokia 9 tidak akan diperkenalkan pada majlis pelancaran Nokia yang berlangsung di Dubai pada 5 Disember depan.

Memetik tweet tersebut juga, Nokia 9 ditangguh pelancarannya atas sebab yang tidak diketahui dan keputusan itu dibuat oleh Ketua pegawai produknya sendiri iaitu, Juho Sarvikas.

Perkara ini sudah pastinya agak mengecewakan buat mereka begitu tertunggu-tunggu kehadiran telefon pintar ini. Apa-apapun, kita tunggu sahajalah pelancaran rasmi kelak, mungkin ada kejutan daripada pihak Nokia. Haa siapa tahu kan!


Assistive Easy Touch

Assistive Easy Touch merupakan aplikasi yang membolehkan anda untuk mengawal peranti Android dengan lebih mudah dan efisien tanpa perlu menggunakan butang kawalan tipikal Android.

Konsep persembahan yang diilhamkan dari peranti iOS ini walau bagaimanapun telah diperbaiki keupayaannya untuk menyokong lebih banyak fungsi menarik. Selain digunakan untuk menggantikan butang kawalan tipikal Android, anda juga boleh menggunakannya untuk mengunci peranti, mengawal tahap kekuatan speaker atau menukar mod bunyi, mengosongkan penggunaan RAM, membuka pelbagai aplikasi dan sebagainya.


Laman Web Muncul, PlayStation 5 Bakal Dilancarkan Tidak Lama Lagi?

Sony dilihat telah melancarkan laman web PlayStation 5 (PS5) secara spontan di laman web PlayStation. Sekaligus ramai berspekulasi bahawa Sony seperti bakal berkongsi beberapa maklumat penting termasuk ciri hebat yang boleh diharapkan daripada PS5. Laman web berkenaan juga mengesahkan ia akan dilancarkan pada musim percutian tahun ini – sekitar bulan Oktober hingga Disember.

Pun begitu, Sony mengatakan mereka masih belum bersedia berkongsi maklumat sepenuhnya mengenai PlayStation generasi seterusnya itu. Namun, orang ramai boleh mendaftar minat untuk menjadi antara yang pertama menerima kemas kini – termasuk berita mengenai tarikh perlancaran, harga dan senarai permainan yang bakal datang. Daftar minat DI SINI.


ZeptoExpress, membuat tempahan penghantaran barang ke lokasi

Di Malaysia, terdapat dua perkhidmatan popular untuk tempahan pemanduan iaitu Uber dan GrabCar. Terkini, ZeptoExpress turut menyertai perkhidmatan yang sama dengan kerjasama bersama Big Blue Taxi. Ia memudahkan pengguna membuat tempahan teksi biasa ataupun teksi eksekutif dengan caj perkhidmatan sama seperti caj biasa, di mana teksi biasa bermula dengan RM 3, sementara teksi eksekutif pula bermula adalah RM 6. Bagi anda yang tidak mengenali akan Zepto Express, ia sebelum ini dikenali dengan nama Posto Express dan memfokuskan kepada penawaran tempahan penghantar barangan ke sesuatu lokasi.

Menggunakan aplikasi ZeptoExpress, pengguna boleh membuat tempahan penghantaran barang ke lokasi, dan penghantar barang akan datang mengambil dan menghantarnya. Ia secara tidak langsung memudahkan pengguna untuk menghantar barang ke mana sahaja di semenanjung Malaysia.


HTC 10 Mula Menerima Kemas Kini Android 8.0 Oreo

Pada Ogos tahun lalu HTC telah mengesahkan bahawa peranti kelas atasan HTC 10, HTC 11, dan HTC U Ultra akan menerima Oreo. Selepas dua bulan pengumuman dibuat, peranti pertama yang dikemas kini ialah HTC 11.

Hari ini syarikat Taiwan itu mula menawarkan kemas kini terbaru Android 8.0 Oreo kepada para pengguna HTC 10 pula. Dengan membawakan versi 3.16.617.2, ia didatangkan bersama perisian bersaiz sebesar 1.8GB.

Anda yang menggunakan peranti HTC 10 boleh memuat turun versi Android terbaru dengan menggunakan cara OTA (Over-The-Air) bermula hari ini. Perlu dipastikan liputan WiFi sentiasa dalam keadaan stabil dan tidak terputus bagi mengelakkan isu perisian di masa akan datang.


WhatsApp Berkongsi Nombor Telefon dengan Facebook untuk Tujuan Pengiklanan! Bagaimana Cara untuk Menutup Fungsi Ini?!

Seperti yang telah kita ketahui, WhatsApp sudahpun dimiliki oleh Facebook pada 19 Februari 2014 yang lalu dengan nilai pemilikan yang agak besar iaitu mencecah sehingga USD19.3 bilion atau bersamaan kira-kira RM78.74 bilion. Nilai pemilikan ini merupakan yang terbesar pernah dibuat oleh Facebook dan ramai yang beranggapan nilai tersebut agak keterlaluan. Bahkan sejak dari pemilikan tersebut, pelbagai fungsi dan juga ciri-ciri baru telah diperkenalkan pada WhatsApp yang kini memiliki lebih dari 1 bilion pengguna dari seluruh dunia. Antara pembaharuan yang diperkenalkan termasuklah sokongan panggilan suara dan juga pemansuhan yuran bayaran tahunan.

Namun begitu, baru-baru ini nampaknya Facebook telah mengambil satu lagi pendekatan baru yang mencetuskan sedikit kontroversi apabila WhatsApp telah mengumumkan akan berkongsi maklumat akaun dengan laman sosial Facebook. Menurut WhatsApp, sekiranya nombor telefon WhatsApp tersebut disambungkan dengan sistem Facebook, laman sosial tersebut berupaya mencadangkan senarai kawan di Facebook secara automatik dan pengiklanan yang diterima juga adalah lebih relevan untuk setiap individu berbeza. Jadi sekiranya anda tidak mahu berkongsi maklumat akaun WhatsApp dengan laman sosial Facebook, editor akan berkongsi tip untuk menutup fungsi ini secara manual, memandangkan ia telahpun diaktifkan sebaik sahaja anda mengemaskini WhatsApp ke versi yang terbaru.

Buka aplikas WhatsApp dan klik pada Menu yang hadir dengan simbol tiga titik yang terdapat di bahagian atas skrin dan pilih Settings.

Anda boleh lihat bahawa perkongsian akaun WhatsApp dengan Facebook telah diaktifkan secara automatik di menu paling bawah iaitu Share my account info.

Untuk mematikan fungsi perkongsian ini, anda hanya perlu klik pada ruangan bertanda di dalam kotak pada menu tersebut. Sebaik sahaja diklik, satu tetingkap mesej akan dipaparkan untuk pengesahan mematikan fungsi ini dan anda hanya perlu klik pada DON’T SHARE.

Satu mesej akan dipaparkan yang mengesahkan bahawa anda telah menutup fungsi perkongsian akaun WhatsApp dengan Facebook.

Kini menu Share my account info tidak lagi akan dipaparkan pada menu Account anda.


Quulo Pilihan Alternatif Untuk GrabCar, MyCar Dan M.U.L.A

Sebelum ini kami ada berkongsi mengenai aplikasi perkhidmatan pengangkutan MyCar dan M.U.L.A selain GrabCar. Terbaru, muncul sebuah lagi aplikasi yang seakan sama dikenali sebagai Quulo.

Aplikasi ini dikatakan seakan Uber kerana menawarkan kadar tambang mengikut anggaran masa yang diambil. Jika berlaku kesesakan jalan raya, harga mungkin lebih mahal berbanding yang dipaparkan pada aplikasi ini. Namun begitu, jika sampai lebih awal dari anggaran masa yang ditunjukkan, harganya akan lebih murah.

Terdapat dua kategori kereta yang boleh dipilih Bajet untuk empat orang penumpang dan jika lebih dari ramai anda boleh memilih kategori Seater.

Bagi memastikan tidak perlu menunggu lama untuk mendapatkan kereta, pengguna juga boleh membuat pra-tempahan terlebih dahulu. Lebih menarik, selain perkhidmatan pengangkutan, Quulo turut menawarkan penghantaran barang barang ke mana sahaja dengan kadar bayaran yang berpatutan.

Kepada yang berminat nak mencuba, boleh muat turun aplikasi Quulo sekarang!


Memperkenalkan Samsung Galaxy S7 Edge Versi Temasya Olimpik

Pada tanggal 5 Ogos yang akan hadir tidak lama lagi, kita akan menyaksikan majlis sukan Olimpik membuka tirainya. Brazil, terutamanya di Bandar Rio de Janeiro sekarang sedang sibuk menjalankan pelbagai persiapan bagi menyambut majlis sukan bertaraf dunia itu. Bukan sahaja tuan rumah yang sibuk dengan persiapan mereka, malah syarikat dan badan-badan yang etrlibat secara tidak langsung seperti dari segi promosi dan juga penajaan juga berhempas pulas menggandakan usaha mereka.

Beberapa gambar leaks menunjukkan peranti Samsung Galaxy S7 Edge versi Olimpik mula muncul di laman sesawang. Dikhabarkan bahawa peranti tersebut akan diagihkan secara percuma kepada atlet-atlet yang mengambil bahagian pada temasya kali ini, sama seperti yang Samsung lakukan pada temasya Olimpik 2012. Namun masih tiada berita rasmi berkenaan hal tersebut dan sama ada model ini akan ditawarkan kepada orang ramai.


HONOR X10 Max Bakal Tampil Dengan Skrin RGBW???

Debaran menantikan peranti terbaharu daripada HONOR iaitu HONOR X10 Max bakal ltiba dalam 2 minggu lagi. Namun masih ramai yang berteka teki tentang spesifikasinya. Terbaharu, ia dikatakan bakal hadir dengan panel RGBW?

Menerusi satu video di Youtube, memperlihatkan ia skrin di bawah cahaya matahari. Kebiasaannya, anda tidak akan dapat melihat visual pada skrin, namun menerusi Skrin RGBW ini, tiada sebarang masalah.

Jika dilihat, ia mempunya saiz skrin yang besar. Jadi, sama-sama kita nantikan pelancarannya pada 2 Julai ini.


OPPO Reno Bakal Menjengah Di Pasaran Malaysia Pada 16 Mei Ini!!!

Jenama peranti pintar terkemuka, OPPO teruja untuk memperkenalkan peranti terbaharu keluaran mereka, OPPO Reno di pasaran Malaysia pada 16 Mei ini. Peranti yang mengagumkan ini dilengkapi dengan 48MP + 5MP dwi kamera belakang, Panoramic Screen dengan rekaan yang unik dan disertakan dengan teknologi VOOC 3.0 Flash Charge.

OPPO Reno juga mempertingkatkan ciri Ultra Night Mode 2.0 yang mana mempunyai ciri baharu iaitu AI Portrait optimization bagi rakaman pada waktu malam yang membenarkan pengguna untuk merakam perincian yang menarik dalam situasi low light. Peranti ini juga disertakan dengan nisbah badan ke kerangka sebanyak 93.1%.

Jadi sama-sama kita nantikan kehadiran peranti ini pada 16 Mei ini. Pastinya ia memberikan prestasi yang menakjubkan.


Samsung Galaxy Note8 Edisi Terhad Olimpik 2018 Hanya Ditawarkan Sebanyak 4,000 Unit

Tinggal kurang sebulan sebelum acara sukan PyeongChang Winter Olympics 2018 berlangsung, Samsung Electronics Co. selaku Rakan Olimpik bagi kategori peralatan pengkomputeran dan juga peralatan komunikasi tanpa wayar telah mendedahkan edisi terhad Samsung Galaxy Note8. Dalam usaha untuk menyokong atlet yang menyertai acara itu, sebanyak 4000 unit Samsung Galaxy Note8 edisi terhad PyeongChang Winter Olympics 2018 akan diberikan kepada atlet termasuk atlet paralimpik dan juga kaki tangan yang terlibat.

Berbeza dengan Samsung Galaxy Note8 biasa, edisi terhad ini menampilkan kemasan yang sangat menarik kerana ia hadir dengan panel belakang berwarna putih dengan kemasan kerangka dalam warna emas. Malah ia turut menerima cetakan logo Olimpik dan juga nombor siri yang bermula dari 0001 hingga 4000 pada panel belakang yang diperbuat daripada kaca ini.


Maxis Memperkenalkan Pakej Terbaru MaxisONE Plan

Hari ini, lebih sejuta pengguna Maxis di seluruh negara menerima SMS yang menyatakan bahawa mereka telah menerima naik taraf di dalam pelan mereka tanpa dikenakan caj tambahan. Sidang media eRing berada di Menara Maxis bagi mendapatkan liputan rasmi dari majlis pengumuman tersebut.

En. Morten Lundal (CEO Maxis) dan En. Dushyan (Consumer Business Maxis) memberikan penerangan dan informasi dengan mendalam tentang tambah baik pelan itu. Secara ringkasnya pengguna MaxisONE Plan telah dinaik taraf dan kini menikmati 5X lebih data dari sebelum ini. Naik taraf tersebut dinikmati lebih sejuta pengguna tanpa apa-apa caj dan ianya akan berkekalan selagi anda setia dengan pelan tersebut.

Selain itu, mereka juga memperkenalkan sistem data Internet terbaru yang dikenali sebagai DataPools. Ia adalah sistem data yang mengumpulkan kuota data dari beberapa talian dan membolehkan anda berkongsi data Internet tersebut bersama ahli keluarga dan rakan-rakan di dalam satu ekosistem talian.

Sebagai contoh, dengan MaxisONE Plan 188 anda boleh berkongsi sehingga 40GB data Internet melalui 5 talian berasingan dan juga menikmati tambahan 5GB data Internet untuk menonton servis Video On Demand melalui pembekal kandungan yang terpilih. DataPools juga boleh digunakan ketika anda melancong ke luar negara melalui servis roaming.


SPESIFIKASI SAH CPU GAMING TERBARU INTEL

Telah banyak yang kita dengar mengenai CPU desktop Comet S Lake melalui berita tiris dan khabar angin yang dikongsikan pelbagai sumber. Yang terbaru, imej yang dikatakan bocor dari dalam Intel sendiri telah dikongsikan melalui beberapa sumber. Imej yang dilihat seperti dari dokumen pembentangan itu menunjukkan spesifikasi CPU desktop Comet S Lake. Jadi mari kita lihat apakah spesifikasi yang ditawarkan Intel di dalam perang CPU mereka dengan AMD.

Imej yang dikongsikan ini mungkin kurang jelas. Jadi kami kongsikan rumusan spesifikasinya di bawah:

Mungkin terlalu banyak info yang perlu dihadam dari dalam gambar yang dikongsikan. Namun, salah satu info yang menarik adalah mengenai CPU flagship i9-10900K. Jika info di dalam gambar tepat, maka CPU ini akan hadir dengan 10 teras/20 teras dan mempunyai julat frekuensi asas 3.7 GHz dan 5.2 GHz di dalam kelajuan boost clock.

Apa Yang Boleh Dinantikan Pada Comet S Lake

Dari maklumat tiris ini, kita dapat melihat fungsi-fungsi terbaru yang bakal ditawarkan Intel. Antaranya:

Walaupun maklumat ini masih hanya spekulasi, sekurang-kurangnya ia mencadangkan bahawa CPU terbaru dari Intel ini mempunyai potensi yang baik. Berbanding pemproses 10900X mereka yang mengecewakan. Persaingan di antara Intel dan AMD jelas memberikan manfaat buat pasaran, terutamanya kepada pengguna.


Nikon Perkenalkan Kamera Digital Tahan Lasak, Coolpix W100

Nikon Malaysia dengan bangganya mengumumkan kamera digital kompak terbarunya dari siri ‘Coolpix’ yang dikenali sebagai Coolpix W100. Menampilkan rekaan kompak berukuran 109.5 x 67 x 38mm dan seberat 177g, ia sebuah kamera digital tahan lasak, sesuai untuk dimiliki oleh mereka yang aktif. Selain membolehkan pengguna mengambil gambar berkualiti dengan kehadiran lensa beresolusi 13.2 Megapiksel, ia juga boleh membuat rakaman video HD penuh.

Nak tahu apa lagi fungsi menarik yang disediakan pada Coolpix W100 ini? Lihat di bawah ini!

Gambar yang diambil boleh diedit terlebih dahulu dengan beberapa efek dan bingkai menarik.

Kebolehan membuat rakaman video HD penuh dengan fungsi anti gegaran dan kualiti bunyi dipertingkatkan, menjadikan Coolpix W100 sebuah kamera digital kompak yang hebat!


vivo Malaysia Lancarkan V20 & V20 Pro – Tampil Dengan Teknologi Peneraju Industri – Eye Autofocus

vivo secara rasminya melancarkan V20 dan V20 Pro, model terbaharu dalam siri V20 “Be The Focus” di Malaysia, melalui majlis pelancaran produk yang bersiaran langsung di halaman Facebook dan saluran YouTube Rasmi vivo Malaysia. Siri V20 menawarkan keupayaan inovatif swafoto yang membolehkan pengguna untuk merakam dan mengabadikan momen terindah dalam hidup mereka, terutama dengan teknologi terbaharunya – Eye Autofocus.

Kamera depan V20 dan V20 Pro membolehkan pengguna untuk meneroka dunia baru dalam keupayaan swafoto. Telefon pintar V20 mempunyai kamera depan 44MP Eye Autofocus manakala V20 Pro pula dilengkapi dengan Eye Autofocus Dual Front Camera, yang terdiri daripada 44MP Super Definition Main Camera dan 8MP Super Wide-Angle Camera. Lensa utama bagi V20 dan V20 Pro menampilkan Eye Autofocus (AF), yang menggunakan algoritma lanjutan untuk mengesan dan fokus kepada objek swafoto yang bergerak.

Dengan kemampuan untuk memperjelaskan lagi kualiti gambar dan video yang diambil beramai-ramai serta mengesan subjek bergerak, ciri ini sangat ideal untuk pelbagai senario seperti merakam vlog dan swafoto berkumpulan. Kualiti vlog dipertingkatkan lagi dengan ciri Steadiface Selfie Video yang menstabilkan subjek apabila merakam video, melalui algoritma pemfokusan wajah yang melakukan pemotongan tepi secara bersasar. Ciri-ciri ini mencerminkan kepekaan vivo tentang masalah pengguna umum apabila merakam gambar dan video menggunakan telefon pintar.

Kamera depan V20 dan V20 Pro juga sarat dengan pelbagai ciri tambahan — Slo-Mo Selfie Video, 4K Selfie Video, dan Super Night Selfie yang memperhebatkan lagi kualiti swafoto dan memperkasa pengguna untuk merakam saat-saat istimewa dalam hidup mereka. Sementara itu, komposisi kamera belakang 64MP-8MP-2MP menampilkan ciri Super Night Mode pada lensa utamanya, yang menyokong rakaman menggunakan tripod, pemandangan malam bersudut lebar, dan Stylish Night Filter yang membolehkan pengguna untuk mengambil gambar yang mengagumkan di dalam senario pencahayaan yang malap.

Peranti ini juga menampilkan Dual-View Video yang membolehkan pengguna menggabungkan bahagian rakaman yang diambil menggunakan kamera depan dan belakang, menggandakan daya kreativiti mereka dan menjadikan ia lebih menyeronokkan. Manakala, 8MP Super Wide Camera bagi V20 Pro menawarkan Super Wide-Angle Selfie bersudut 105° (103.6° selepas pembetulan distorsi), dan digandingkan bersama algoritma pembetulan distorsi untuk menghasilkan gambar yang sangat lebar dan tampak semula jadi.

V20 dan V20 Pro masing-masing dikuasakan oleh pemproses Qualcomm® Snapdragon™ 720G dan 765G, yang mempersembahkan prestasi lancar untuk aplikasi dan permainan. Bateri berkapasiti 4,000mAh (TYP) dengan teknologi FlashCharge 33W vivo untuk ketahanan padu dan masa pengecasan yang pantas.

Kedua-dua V20 dan V20 Pro boleh didapati di Malaysia pada 24 Oktober 2020, dan masing-masin berharga RM 1,499 dan RM 1,899. Para-tempahan kini dibuka di kedai rasmi vivo Malaysia di Shopee dan Lazada hingga 23 Oktober 2020, dengan hadiah eksklusif percuma* bernilai sehingga RM 788 dan RM 758 masing-masing.

Pelanggan yang membuat pra-tempahan untuk vivo V20 di Shopee, akan menerima beg duffel kulit bernilai RM 100, lanjutan waranti telefon dan lanjutan perlindungan keretakan telefon bernilai RM 299 dan kad Starbucks dengan nilai RM 30 (untuk 50 pelanggan pertama), sementara stok masih ada. Selain itu, setiap pelanggan kelima juga akan menerima sepasang fon telinga vivo, TWS Neo Earbuds semasa tempoh para-tempahan iaitu 20 – 23 Oktober 2020.


Cip Bajet AMD Ryzen 3 3300X Mampu Tapau Cip Intel i7

Macam susah percaya bukan dengan tajuk di atas, namun itulah apa yang dilaporkan hari ini pada banyak ruangan berita teknologi.

AMD Ryzen 3 3300X yang bakal dijual pada bulan Mei nanti pada harga sekitar $120 (RM 523) telah pun berjaya mencatatkan skor yang lebih tinggi dari Intel Core i7 7700K dalam ujian Geekbench 4. Harus kami terangkan bahawa cip Intel Core i7 7700K merupakan cip keluaran tahun 2017, namun untuk cip bajet menapau skor cip i7 yang kini dijual pada harga RM 1,500 amatlah mengagumkan. AMD Ryzen 3 3300X akan menawarkan binaan empat teras dan lapan thread yang mampu memberikan julat 3.8GHz sehingga 4.3GHz.

Skor Geekbench 4 yang dikongsikan seorang pengguna di Twitter menunjukkan Ryzen 3 3300X mendapatkan skor teras tunggal 5,874 dan skor multi-teras 20,948. Untuk perbandingan, Intel Core i7 7700K berjaya memperoleh skor teras tunggal 5,818 dan skor multi-teras 20,329 dalam ujian yang sama.

Diumumkan secara rasmi awal minggu ini, barisan Ryzen 3 yang terbaru akan mula dijual pada bulan Mei nanti. Ryzen 3 3300X dan Ryzen 3 3100 menggabungkan seni bina Zen 2 yang digunakan di kesemua model Ryzen 3000 – sehingga Ryzen 9 3950X 16-teras.

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


KT Korea Selatan Perluas Perniagaan Pusat Data Global dengan KIND

SEOUL, South Korea, 14 Ogos 2020 /PRNewswire/ — KT Corp. (KRX: 030200; NYSE: KT), syarikat telekomunikasi terbesar di South Korea, akan memperluaskan perniagaan pusat data globalnya dengan Korea Overseas Infrastructure & Urban Development Corporation (KIND), sebuah agensi kerajaan, ketika permintaan untuk perniagaan seumpamanya dijangka akan melonjak dalam era pasca COVID-19.

Dalam memorandum persefahaman (MOU) yang ditandatangani minggu lalu, kedua-dua rakan kongsi bersetuju untuk mempromosi perniagaan pusat data dan projek-projek bandaraya pintar KT secara global. Mereka juga akan bekerjasama dalam projek-projek pusat data bersama, pertukaran maklumat perniagaan, perkongsian awam-swasta, dan pembangunan perniagaan dan perundingan kewangan.

“KT akan memanfaatkan pencapaian perniagaannya yang luas dalam pasaran domestik untuk berkembang secara global melalui kerjasama dengan KIND,” kata Park Yoon Young, ketua Unit Pembangunan Perniagaan Perusahaan KT. “Perkongsian kami akan membantu perniagaan-perniagaan Korea mendapatkan sumber ICT di luar negara semudah yang mereka lakukan di dalam negara.”

KT akan memberi tumpuan terhadap mereka pusat data dan mewujudkan pelan perniagaan, membangunkan produk dan mengurus operasi perniagaan, sementara KIND akan memimpin dalam mencari permintaan baharu untuk pusat-pusat data yang berkaitan dengan projek-projek luar negaranya, berkongsi maklumat tersebut dengan KT, membantu pengendali telekom terbaik negara menarik pelaburan.

“KIND memasuki perniagaan baharu untuk membina pusat data dengan menandatangani MOU dengan KT,” kata Hur Kyong-Goo, Ketua Pegawai Eksekutif KIND. “Apabila kedua-dua syarikat bekerjasama, kami akan membantu perniagaan-perniagaan Korea dengan lebih berkesan dalam mencapai jangkauan global mereka.”

Korea Overseas Infrastructure & Urban Development Corp., juga dikenali sebagai KIND, ialah syarikat pelaburan kerajaan yang membantu perniagaan-perniagaan Korea dalam pelaburan dan projek-projek pembangunan luar negara mereka. KIND menyokong kontrak infrastruktur luar negara mereka, menyediakan mereka dengan maklumat dan perkhidmatan perundingan serta membuat pelaburan bersama dalam projek-projek perkongsian awam-swasta.

Untuk pertanyaan, sila hubungi Pasukan Hubungan Media Luar Negara kami di kt.fmrt@gmail.com

LATAR BELAKANG KT CORPORATION (KRX: 030200; NYSE: KT)

KT Corp., penyedia perkhidmatan telekomunikasi terbesar Korea, ditubuhkan semula dalam tahun 1981 di bawah Akta Perniagaan Telekomunikasi, menerajui era inovasi di negara yang paling terhubung di dunia. Syarikat ini memimpin revolusi industri ke-4 dengan rangkaian wayar/tanpa wayar berkelajuan tinggi dan teknologi ICT baharu. KT melancarkan rangkaian 5G komersial seluruh negara pertama di dunia pada 3 April 2019, setelah berjaya mempamerkan percubaan pertama perkhidmatan 5G di dunia di Sukan Olimpik Musim Sejuk PyeongChang pada bulan Februari 2018. Ini merupakan satu lagi pencapaian dalam usaha berterusan KT untuk menyampaikan produk dan perkhidmatan keperluan ketika ia berinspirasi untuk menjadi Syarikat ICT dan Syarikat Orang Ramai nombor satu.


Celcom Game Hero – ‘Kill Shot Legacy’ Tawar Hadiah Wang Tunai RM300,000

Bermula 7 November yang lalu, pertandingan ketiga siri Celcom Game Hero telah diteruskan lagi dengan permainan ‘Kill Shot Legacy‘ yang dibangunkan oleh pembangun tempatan. Kerjasama antara Celcom dengan Techninier Sdn Bhd ini merupakan siri Pertandingan Mudah Alih Terbesar di Malaysia dengan menawarkan hadiah wang tunai dengan jumlah terkumpul sebanyak RM300,000 untuk dimenangi. Malah ia merupakan siri ketiga yang telah dianjurkan oleh Celcom bersama-sama dengan pembangun kandungan mudah alih tempatan.

Kerjasama ini merupakan salah satu inisiatif yang diambil oleh Celcom dalam memperlihatkan usaha berterusan untuk menjadi jenama yang dikenali dalam mempromosikan gaya hidup digital yang sebenar dan dalam masa yang sama menawarkan pengalaman pelanggan yang hebat. Selain daripada itu, ia juga bertujuan untuk menyokong komuniti pembangun kandungan di negara ini.

‘Kill Shot Legacy’ yang dibanginkan oleh Techninier ini merupakan permainan menembak individu yang begitu intensif dengan menyokong pelbagai peringkat berbeza seperti Old West, Zon Mahkluk Asing, Pangkalan Tentera dan juga Masa Hadapan. Cara permainan yang mudah difahami ini sememangnya mudah untuk disertai oleh sesiapa sahaja, sama ada pemain amatur mahupun pakar. Para pemain hanya perlu mendapatkan markah tertinggi dengan menembak musuh dan mata tersebut akan dicatatkan di papan markah untuk mereka berentap memenangi hadiah wang tunai.

Muat turun permainan ‘Kill Shot Legacy’:

Android
iOS


Maxis Bersama Dooit Live Melancarkan Kempen CNY – Berpeluang Memenangi Hadiah Wang Tunai Berjumlah RM188,000!

Demi mengeratkan lagi hubungan keluarga dan rakan-rakan sempena Tahun Baru Cina ini, Maxis telah menganjurkan satu kempen melalui permainan mudah alih yang paling hangat pada tahun 2019 – Dooit Live.

Melalui kerjasama Dooit Live, Maxis akan menganjurkan 16 sesi permainan langsung dari 4 hingga 19 Februari dengan memaparkan 11 soalan bertemakan Tahun Baru Cina yang diketahui semua rakyat Malaysia.

Dooit Live adalah aplikasi permainan trivia yang boleh dimuat turun melalui Google Play Store dan Apple Store. Setiap permainan berlangsung pada waktu tertentu setiap hari, di mana hos permainan akan bertanya 11 soalan pilihan berganda yang meningkat kesukarannya.

Anda harus menjawab semua soalan dengan betul dalam masa 10 saat untuk memenangi hadiah berbentuk wang tunai berjumlah RM188,000. Jumlah hadiah wang yang ditawarkan kemudiannya dikongsi antara jumlah pemain yang telah menang.

Lebih seronok lagi, untuk mendapatkan jawapan kepada beberapa soalan yang akan dipaparkan bagi meningkatkan peluang untuk menang, anda boleh menonton ‘Maxis Presents: Clash of Clans’ mulai sekarang.


Mozilla Ikut Jejak Langkah Google Dan Microsoft Untuk Sekat Kandungan Flash

Sedikit masa dahulu, plug-in Flash merupakan antara komponen penting dan berguna tetapi kini ia seboleh-bolehnya cuba dielakkan memandangkan ia menjadi penyebab utama isu crash pada kebanyakan pelayar sesawang.

Jika sebelum ini Google dan Microsoft telah menyekat kandungan Adobe Flash di laman sesawang yang diakses melalui Chrome dan juga Edge, nampaknya Mozilla juga turut mengikut jejak langkah untuk berbuat demikian pada pelayar sesawangnya iaitu Firefox.

Menurut Mozilla, pihaknya akan menyekat kandungan Flash yang spesifik pada pelayar Firefox dan merancang untuk memperluaskan sekatan ini pada masa akan datang. Tambahnya lagi, kesemua kandungan berasaskan Flash hanya boleh dipaparkan secara manual iaitu sebaik sahaja pengguna membuat keputusan untuk melihatnya dengan menekan ruangan tersebut. Sebagaimana yang telah diketahui oleh kebanyakan pengguna, laman sesawang kini sudahpun mula mengguna pakai HTML5 sejak beberapa tahun yang lalu kerana ianya mampu melaksanakan tugasan yang lebih baik.


ZOTAC SECARA MAYA DI COMPUTEX 2021

HONG KONG, 27 Mei 2021 /PRNewswire/ — ZOTAC Technology, pengeluar inovasi global, akan menyertai COMPUTEX Virtual 2021 untuk mendedahkan barisan inovasi yang hebat untuk meraikan 15 tahun kecemerlangan. Lihat reka bentuk dan kejuruteraan ZOTAC yang terkini di reruai maya yang merangkumi kad grafik ZOTAC GAMING terunggul dan tambahan baharu dalam rangkaian ZBOX MAGNUS ONE.

ZOTAC SECARA MAYA DI COMPUTEX 2021

ZOTAC ZBOX MAGNUS ONE ECM53060C adalah yang terbaharu dalam rangkaian MAGNUS ONE. Model sekunder kepada penerima anugerah Khas Computex 2021 d&l dan anugerah Reka Bentuk Produk Red Dot 2021 yang sangat berjaya, MAGNUS ONE ECM73070C. MAGNUS ONE ECM53060C yang serba baharu memasangkan pemproses Intel® Core™ dengan kad grafik ZOTAC GAMING GeForce™ RTX 3060 komputer meja untuk memberikan prestasi hebat pada cesi 8.3L yang direka secara minimal dan padat dan digabungkan dengan bekalan kuasa 500W 80+ Platinum. MAGNUS ONE memiliki keupayaan lakukan semuanya untuk memberikan pengalaman terbaik bagi tugasan harian, permainan video, penciptaan kandungan dan perniagaan.

ZOTAC GAMING GeForce 3090 AMP Extreme Holo ialah kad grafik ZOTAC GAMING GeForce RTX™ 30 Series terunggul. Ia dilengkapi dengan reka bentuk yang unik dan memenangi Anugerah Red Dot 2021 HoloBlack yang pertama kali diperkenalkan pada model AMP Holo dan AMP Core Holo. Direka bentuk semula dengan mementingkan fungsi berbanding bentuk, AMP Extreme Holo ialah kemuncak semua ciri dan reka bentuk 30 Series semasa yang beralih ke arah prestasi.

3090 AMP Extreme Holo menggunakan sistem penyejukan IceStorm 2.0 yang telah dikemaskini untuk merangkumi set kipas terbesar yang digunakan pada kad grafik ZOTAC GAMING dengan tiga kipas berukuran 100mm untuk dinamik aliran udara yang maksimum. Kipas ini dilengkapi dengan reka bentuk 11 bilah untuk meningkatkan tekanan dan aliran udara statik sehingga 10% berbanding reka bentuk generasi sebelum ini. Lebih banyak laluan keluar aliran udara telah ditambah di seluruh reka bentuk GPU yang termasuk liang aliran udara laluan langsung, yang membolehkan ekzos haba yang lebih pantas, mengurangkan haba yang terperangkap, dan menurunkan gelora aliran udara untuk peningkatan keseluruhan prestasi bunyi dan haba.

Untuk meningkatkan lagi prestasi penyejukan, penenggelam haba telah dioptimumkan sehingga 10% peningkatan dalam ketebalan dan dilengkapi dengan tiga petak berbeza yang mendakap paip haba sepenuhnya untuk keseluruhan peningkatan sentuhan dengan tatasusunan sirip penenggelam haba aluminium. Jumlah keseluruhan paip haba yang digunakan telah ditingkat menjadi lapan, jumlah paip haba tertinggi yang digunakan dalam reka bentuk kad grafik ZOTAC GAMING. Paip haba ini telah direka untuk meningkatkan sentuhan dengan plat sejuk sehingga 72% menggunakan susun atur menegak. Struktur dalaman paip haba juga telah menerima kemas kini di mana ia terdiri daripada lapisan komposit yang termasuk sampul yang lebih tebal dan sumbu beralur dengan cecair kerja pelbagai saluran.

3090 AMP Extreme Holo juga menampilkan Dual BIOS yang dikawal melalui suis lembut pada utiliti ZOTAC GAMING FireStorm. Pengguna boleh beralih antara Dual BIOS dan memilih QUIET untuk prestasi bunyi yang lebih rendah dengan suhu yang lebih panas sedikit atau AMPLIFY untuk menurunkan suhu dengan tahap kehingaran yang lebih tinggi sedikit.

Kunjungi ZOTAC di COMPUTEX Virtual 2021www.zotac.com/page/computex-2021

Ditubuhkan dalam tahun 2006, kami percaya dalam pengeluaran produk berkaitan PC yang berkualiti yang merangkumi kad grafik, PC mini dan aksesori inovatif yang terkemuka dalam industri di peringkat global. Dedikasi kami terhadap standard yang ketat dan usaha kecemerlangan tanpa henti ialah tulang belakang kepada kejayaan kami yang membawa kepada produk dan reka bentuk yang memenangi anugerah yang mendorong penerobosan had yang berterusan dalam inovasi, kualiti, dan sempadan baharu.

Keywords:  Electronics Gaming Computer Hardware Computer/Electronics Consumer Electronics Entertainment New products/services Trade show news


Suku Pertama 2021: Zepp Health Tersenarai antara 4 Teratas bagi Penghantaran Jam Tangan Pintar Dewasa Global

SHENZHEN, China, 3 Jun 2021 /PRNewswire/ — Zepp Health (NYSE: ZEPP) dengan jenama-jenama milik sendiri Zepp dan Amazfit, tersenarai antara 4 Teratas bagi penghantaran[1] jam tangan pintar dewasa global dalam suku pertama tahun 2021, menurut data daripada International Data Corporation (IDC) mengenai pasaran peranti boleh pakai global. Zepp Health menjual lebih 1.65 juta jam tangan pintar Zepp dan Amazfit dalam suku pertama, mewakili pertumbuhan 68.8% berbanding tahun sebelumnya dari segi jualan unit global – pertumbuhan tertinggi antara jenama-jenama jam tangan pintar dewasa terunggul.

Walaupun dengan keadaan pasaran mencabar yang berterusan yang telah memberi kesan ke atas industri elektronik pengguna di seluruh dunia, jualan Zepp Health kekal mantap. Zepp Health menduduki kedudukan No.1 mengikut penghantaran untuk jam tangan pintar dewasa di Brazil (40.9%), Rusia (28.9%) dan Sepanyol (23.5%). Ia juga menduduki kedudukan No. 2 di Itali, No. 3 di Poland; dan No. 4 di Jerman, India, Indonesia dan Thailand untuk penghantaran peranti boleh pakai dewasa. Selain itu, Zepp Health menduduki kedudukan No. 6 dalam pasaran Mexico, AS, Perancis dan UK.

Momentum jualan didorong oleh peranti boleh pakai Fesyen dan Gaya Hidup Amazfit yang telahpun popular seperti siri jam tangan pintar GTR 2 dan GTS 2 Amazfit dan siri Sukan Luar termasuk Amazfit T-Rex.

Zepp Health disenaraikan di kedudukan No. 1 mengikut penghantaran untuk jam tangan pintar dewasa di Brazil, Rusia dan Sepanyol.

Jenama Amazfit juga telah meningkatkan profilnya dengan memperluas portfolio penajaan sukan luar yang mencabar di seluruh dunia. Meraikan keluaran pelancaran Amazfit T-Rex Pro pada Mac 2021, jenama ini menaja tiga pertandingan mencabar yang menjelmakan semangat jam tangan tersebut: Terokai Naluri Anda. Awal tahun ini, ia mengumumkan perkongsian dengan Spartan, jenama sukan lasak dan kesihatan yang terkemuka di dunia dan Amazfit akan diaktifkan di beberapa acara Spartan terpilih di seluruh dunia pada musim ini. Amazfit turut menaja ESOK Rally di Eskişehir, Turki dan All-Russian Zavidovo SUP Challenge – salah satu daripada lima pertandingan SUP terunggul di seluruh dunia.

Ditubuhkan pada September 2015, Amazfit menawarkan beberapa siri jam tangan dan gelang pintar bermula daripada kegunaan harian hinggalah kegunaan sukan luar serta perkakasan pintar lain yang berkaitan dengan sukan dan kesihatan termasuk fon telinga nirwayar (earbud) sukan TWS, sawat injak pintar, skala komposisi badan pintar dan peralatan sukan. Dengan barisan produk lengkap yang menawarkan pengalaman pengguna yang luar biasa, Amazfit memaksimumkan keupayaannya untuk memenuhi keperluan kumpulan pengguna yang berbeza.

Dengan reka bentuk dan ketukangan yang cemerlang, produk jam tangan pintar Amazfit telah memenangi banyak anugerah seperti German iF Industrial Design Award dan Red Dot Design Award.

Ketika ini, produk Amazfit memasuki pasaran di lebih daripada 90 negara dan wilayah termasuk Amerika Syarikat, Jerman dan Jepun. Menurut laporan penjejakan pasaran peranti boleh pakai global IDC, dalam tahun 2020, penghantaran jam tangan pintar Amazfit menduduki kedudukan pertama di Sepanyol dan Indonesia, ke-2 di Brazil dan Itali, ke-3 di Rusia, India dan Thailand, ke-4 di Poland, ke-5 di Jerman dan juga merupakan antara produk terunggul di negara-negara dan wilayah-wilayah lain.

Latar Belakang Zepp Health, dahulunya Huami Corporation

Misi Zepp Health adalah untuk menghubungkan kesihatan dengan teknologi. Sejak penubuhannya pada tahun 2013, syarikat ini membangunkan platform teknologi proprietari termasuk cip AI, sensor biometrik dan algoritma data yang memacu pengembangan barisan produk kesihatan pintar untuk pengguna dan perkhidmatan analitik untuk industri. Pada tahun 2019, syarikat ini menghantar 36.6 juta unit jam tangan pintar dan gelang kecergasan termasuk jenama Amazfitnya sendiri serta produk yang dibangunkan dan dikeluarkan untuk Xiaomi, yang merangkumi 23% penghantaran kategori global. Syarikat ini beribu pejabat di Hefei, China, dengan operasi A.S., Zepp USA, berpangkalan di Cupertino, California. Untuk maklumat lanjut, sila kunjungi https://ir.zepp.com/investor/pages/company-profile.


Photo Cartoon & Selfie Camera, Gambar Lebih Cool & Cantik

Biar gambar berbicara! Photo Cartoon & Selfie Camera mampu menjadikan hasil gambar yang diambil kelihatan lebih cool dan cantik mirip Prisma! Aplikasi ini membolehkan anda mengedit gambar yang diambil dengan pelbagai efek kartun dan glamour terutamanya pada gambar selfie.

Fungsi lain yang disokong oleh Photo Cartoon & Selfie Camera adalah color, ubah saiz, posisi serta tilt. Hasil gambar yang telah siap diedit boleh disimpan atau kongsikan ke laman sosial.


Jom Sertai HUAWEi AppGallery Carnival & Anda Berpeluang Memenangi Hadiah Bernilai Sehingga RM2 Juta!!!

Peminat HUAWEI bersedia kerana HUAWEI AppGallery akan berlangsung bermula pada hari ini yang mana anda berpeluang mememangi cabutan bertuah yang bernilai sehingga RM2 juta.

Ia tersedia di semua HUAWEI Experience Stores, dan pememang bertuah bakal membawa pulang Proton X70 atau salah satu dari 500 electric scooters.

Bagi memulakan carnival ini, HUAWEI kini melaksanakan jualan satu hari (19 Jun). Apabila anda membeli peranti HUAWEI, andaakan mendapat diskaun yang sangat menakjubkan.

Berikut adalah video tips untuk anda bersedia menyertai carnival ini.


Huawei MediaPad M5 Akan Dilancarkan Secara Rasmi Di Malaysia Esok?

Sebelum ini kami ada berkongsi dengan anda mengenai pengenalan tablet terbaharu keluaran Huawei iaitu MediaPad M5. Apa yang menariknya tablet ini, ia dilengkapi dengan spesifikasi lebih baik berbanding keluaran terdahulu.

Terbaru, Huawei Malaysia telah menghantar jemputan kepada kami untuk menghadiri pelancaran rasmi tablet ini di Malaysia pada 12 Julai 2018 (esok).

Secara ringkasnya, MediaPad M5 menampilkan paparan skrin 8.4 inci beresolusi 2560 x 1600 piksel dengan dua pilihan memori iaitu 32GB + 4GB ROM dan 64GB + 4GB RAM. Dioperasikan bersama Android 8.0 Oreo dengan EMUI 8.0, tablet ini telah dikuasakan oleh Kirin 960 serta dilengkapi bateri sebesar 5100mAh dengan sokongan pengecasan pantas 9V/2A.

Dari segi penggambaran pula, ia menawarkan kamera utama 13 Megapiksel, sementara kamera depan pula menggunakan sensor 8 Megapiksel tanpa sokongan LED flash.

Nak tahu harga MediaPad M5 ini, kena tunggu pelancaran rasmi esok ya!


OPPO Spin & Win Kembali Lagi! Rebut Peluang Untuk Menang Hadiah Bernilai Sehingga RM800,000!

OPPO Spin & Win kembali lagi minggu ini! Berlangsung sehingga 16 September 2019, orang ramai yang membeli mana-mana produk OPPO berpeluang untuk memenangi hadiah menarik bernilai sehingga RM800,000!

Pelanggan yang membeli mana-mana produk OPPO dalam satu resit sepanjang tempoh peraduan di mana-mana kedai rasmi OPPO, pengedar sah, rakan kongsi e-dagang (Lazada & Shopee) dan telco terpilih (Celcom, Digi & Maxis) layak untuk sertai peranduan cabutan bertuah ini.

Untuk menebus, caranya mudah sahaja! Kemukakan resit pembelian asal di OPPO Concept Store terpilih dan spin roda untuk rebut hadiah menarik – termasuk, baucar Shopee OPPO bernilai RM10, OPPO Screen Protector dengan waranti sehingga 6 bulan, versatile USB, 32GB Sandisk SD Card dan banyak lagi. Tunggu apa lagi? Maklumat lanjut, OPPO Malaysia.


Google I/O 2016:  Allo: Aplikasi Mesej Serba Baru Dan Serba Boleh

Tidak lama lagi pemilik peranti Android boleh mencuba aplikasi mesej serba baru yang mungkin sahaja mengubah cara anda bersembang dengan rakan-rakan. Dikenali dengan Allo, aplikasi mesej ini memerlukan anda mendaftar sebagai pengguna dengan nombor telefon. Ia mempunyai fungsi asas sebuah aplikasi mesej seperti emoji, stickers dan suntingan gambar.

Apa yang istimewa pada Allo adalah anda boleh menetapkan saiz teks yang dihantar dengan menggerakkan slider di sebelah kanan skrin. Selain itu teknologi Google Assistant juga telah diintegrasikan ke dalam Allo, apabila anda menerima teks atau gambar, Allo dengan bijak menganalisis kandungan mesej tersebut dan mencadangkan mesej reply. Privasi juga menjadi aspek terpenting di dalam Allo, Google mengumumkan bahawa Allo akan menggunakan end to end encryption bagi memastikan privasi pengguna tidak bocor.